text:
31 maggio 2007
Canis aureus
Ve chi un esemplâr di Canis Aureus.
Come che o podês lei ancje sul link chi parsore, al è di cualchi timp ancje presint in Italie, e, secont cualchidun, adiriture in Friûl, plui precisamentri a "Maian e dulintor"...
Al nestri "segnaladôr": cheste dediche.
Come che o podês lei ancje sul link chi parsore, al è di cualchi timp ancje presint in Italie, e, secont cualchidun, adiriture in Friûl, plui precisamentri a "Maian e dulintor"...
Al nestri "segnaladôr": cheste dediche.
30 maggio 2007
Il Zîr
Ancje chest an il Zîr di Italie in biciclete al è passât pe Cjargne, ancje se la ultime volte al jere passât plui dongje dai nestris paîs. Cualchidun isal migo lât sul çoncolan a viodi la tape?
Personalmentri o pensi che iniziativis cussì a puedin zovâ a fâ cognossi la nestre tiere. Compliments al comitât organizatîf.
Personalmentri o pensi che iniziativis cussì a puedin zovâ a fâ cognossi la nestre tiere. Compliments al comitât organizatîf.
29 maggio 2007
Dam ambientâl tal Cuar
Vuê o ai let une robe sul Gazzettino che mi à preocupât une vore. Un trafilet al visave che de Ex fornâs a Sant Liseu, une cuantitât di vueli pesant e je saltade fûr di une cisterne e e je finnide tal Cuar. O ai fat daurman une interogazion par domandâ clariments ae aministrazion.
Chest il test de interogazion.
AL SINDIC DI MAIAN
Leint la stampe locâl di vuê al risulte che in frazion Sant Liseu si sedi verificât un fuart incuinament des aghis dal Cuar e de zone, cause vueli industriâl che al è jessût di une cisterne.
Il sot scrit conseîr comunâl CHRISTIAN ROMANINI
al interoghe
il sindic e la zonte
mandi e grazie
christian romanini
conseîr di FI
Aes 18.30 il Sindic nus à convocât in Municipi par informânus cemût che a son lis robis. In sostance cualchidun al à viert une saracinesche intune tubature e al è vignût fûr il vueli. A son in cors indagjins. Jo o ai domandât che la cisterne che e je restade plene di vueli di cuant che la fornâs e je sierade, a vegni bonificade e svuedade. Il vueli al è il combustibil dal for de fornâs, ma dopo tot agns al semee che nol puedi plui jessi doprât.
tai prossims dîs sperìn di rivâ a savê alc di plui. Intant il comun al à scugnût intervignî clamant une scuadre di bonifiche e cumò viodarìn cui che al paie.
Finide la riunion o soi lât a viodi e in efiets, cuant che si rive a un ciert pont si viodin lis cjanussis plenis di vueli e la puce e je pardabon fuarte.
Tai coments, il trafilet che al jere sul Gazzettino.
Chest il test de interogazion.
AL SINDIC DI MAIAN
Leint la stampe locâl di vuê al risulte che in frazion Sant Liseu si sedi verificât un fuart incuinament des aghis dal Cuar e de zone, cause vueli industriâl che al è jessût di une cisterne.
Il sot scrit conseîr comunâl CHRISTIAN ROMANINI
al interoghe
il sindic e la zonte
- par savê cuale che a je la reâl situazion
- se a son stadis individuadis responsabilitâts par chest fat
- ce previodiments che la aministrazion e intint cjapâ in mert a cheste situazion
mandi e grazie
christian romanini
conseîr di FI
Aes 18.30 il Sindic nus à convocât in Municipi par informânus cemût che a son lis robis. In sostance cualchidun al à viert une saracinesche intune tubature e al è vignût fûr il vueli. A son in cors indagjins. Jo o ai domandât che la cisterne che e je restade plene di vueli di cuant che la fornâs e je sierade, a vegni bonificade e svuedade. Il vueli al è il combustibil dal for de fornâs, ma dopo tot agns al semee che nol puedi plui jessi doprât.
tai prossims dîs sperìn di rivâ a savê alc di plui. Intant il comun al à scugnût intervignî clamant une scuadre di bonifiche e cumò viodarìn cui che al paie.
Finide la riunion o soi lât a viodi e in efiets, cuant che si rive a un ciert pont si viodin lis cjanussis plenis di vueli e la puce e je pardabon fuarte.
Tai coments, il trafilet che al jere sul Gazzettino.
28 maggio 2007
Brâfs chei di Cjasesole
Compliments a Dario dai Ols e a chei di Cjasesole. Ancje se al à fat brut timp, ancje la edizion 2007 de fieste dal sport e je rivade insom.
Lait a lei achì un articul in mert, su Sportfriuli.
Lait a lei achì un articul in mert, su Sportfriuli.
27 maggio 2007
La Patrie Radio Onde Furlane
Doman, lunis ai 28 di Mai o sarai ospit a Radio Onde Furlane, cun Dree Venier e Zuan Pieri Biasat par fevelâ dal numar di Mai da "La Patrie dal Friûl" (te foto, la cuviertine).
Cui che al vûl scoltâ la trasmission "Ator Ator" al pues colegâsi tor 10.00 sui FM90.0_Mhz o scoltâ la trasmission in streaming.
Cui che al vûl scoltâ la trasmission "Ator Ator" al pues colegâsi tor 10.00 sui FM90.0_Mhz o scoltâ la trasmission in streaming.
Publicât di Christian Romanini aes 23:59 Nessun commento:
Etichetis: culture, furlan, identitât, internet, marilenghe, novitât, patrie dal friûl, politiche, pre Toni Beline, radio onde furlane, rassegne stampe, tutele
26 maggio 2007
Glesie Furlane e ricuarde pre Toni a Vençon
Domenie ai 27 di Mai, zornade di Pentecostis, tal Domo di Vençon (te foto) aes 19.00, bonsignôr Roberto Bertossi al celebrarà la messe par ricuardâ pre Toni Beline a un mês de sô muart.
“La sielte di ricuardâlu a Vençon” nus sclarìs Glesie Furlane “si fonde su dôs motivazions: pre Toni Beline al jere nassût a Vençon e simpri a Vençon la nestre associazion e à la sede dai i siei incuitris che si fasin ogni mês”.
E cussì la associazion e à decidût di rindi omaç al grant predi furlanist propit tal paîs li che al jere nassût ai 11 di Fevrâr dal 1941 e che lu à viodût tantis voltis protagonist dai apontaments culturâi inmaneâts de associazion che e met adun predis e laics impegnâts tal puartâ la lenghe furlane ancje dentri dal mont de glesie.
La messe e sarà come che i plaseve a pre Toni: cjantade dal popul. Al intervignarà ancje il grup di cjantôrs di Guart, vuidâts di pre 'Zef Cjargnel.
A la fin de funzion al è previodût un intervent dal prof. Remo Cacitti, docent ae Universitât di Milan.
Tal dopomisdì prin di messe e je convocade une riunion di Glesie Furlane “La riunion le fasìn par fâ une riflession su ce che pre Toni al à fat e lassât a Glesie Furlane e par resonâ sul avignî de nestre Associazion cumò che lui nol è plui: o puartarìn indevant dut ce che lui al veve fin sul ultin progjetât cun nô” al declare il dean Zuan Pieri Biasat.
Pre Toni Beline (66 agns) al è mancjât ai 23 di Avrîl dal 2007 a Visepente, dulà che al jere rivât tal 1982.
“La sielte di ricuardâlu a Vençon” nus sclarìs Glesie Furlane “si fonde su dôs motivazions: pre Toni Beline al jere nassût a Vençon e simpri a Vençon la nestre associazion e à la sede dai i siei incuitris che si fasin ogni mês”.
E cussì la associazion e à decidût di rindi omaç al grant predi furlanist propit tal paîs li che al jere nassût ai 11 di Fevrâr dal 1941 e che lu à viodût tantis voltis protagonist dai apontaments culturâi inmaneâts de associazion che e met adun predis e laics impegnâts tal puartâ la lenghe furlane ancje dentri dal mont de glesie.
La messe e sarà come che i plaseve a pre Toni: cjantade dal popul. Al intervignarà ancje il grup di cjantôrs di Guart, vuidâts di pre 'Zef Cjargnel.
A la fin de funzion al è previodût un intervent dal prof. Remo Cacitti, docent ae Universitât di Milan.
Tal dopomisdì prin di messe e je convocade une riunion di Glesie Furlane “La riunion le fasìn par fâ une riflession su ce che pre Toni al à fat e lassât a Glesie Furlane e par resonâ sul avignî de nestre Associazion cumò che lui nol è plui: o puartarìn indevant dut ce che lui al veve fin sul ultin progjetât cun nô” al declare il dean Zuan Pieri Biasat.
Pre Toni Beline (66 agns) al è mancjât ai 23 di Avrîl dal 2007 a Visepente, dulà che al jere rivât tal 1982.
Brute notizie
Pardabon une brute sorprese vuê leint il MV.
Un mestri de scuele di bal al è stât arestât cu la acuse di violence sessuâl su minôrs (almancul cussì si lei sul gjornâl).
Propit une brute storie se e fos vere. Cumò a son in vore i incuirents. Ogni coment e judizi pal moment secont me si à di lassâlu ae magjistrature che e je daûr a fâ lis indagjins.
Pal ben di chei fruts che a son cjapâts dentri di cheste vicende, sperìn che no sedi vere.
Un mestri de scuele di bal al è stât arestât cu la acuse di violence sessuâl su minôrs (almancul cussì si lei sul gjornâl).
Propit une brute storie se e fos vere. Cumò a son in vore i incuirents. Ogni coment e judizi pal moment secont me si à di lassâlu ae magjistrature che e je daûr a fâ lis indagjins.
Pal ben di chei fruts che a son cjapâts dentri di cheste vicende, sperìn che no sedi vere.
25 maggio 2007
E cumò ti conti jo (vol. 2)
Vuê intun auditorium plenon di mamis e paris, fradis e sûrs, nonos e nonis, barbis e agnis, cusins e dut il rest dal parintât, al è stât presentât il secont volum dal progjet didatic "E cumò ti conti jo" dal asîl di Maian, flabis scritis dai fruts pai fruts.
La publicazion e je un progjet dal Istitût comprensîf di Maian e Forgjarie e e je finanziade de Provincie di Udin (LR 15/96).
O ringrazii il preside, lis mestris e i frutins che mi àn permetût di condividi cheste esperience cun lôr.
La publicazion e je un progjet dal Istitût comprensîf di Maian e Forgjarie e e je finanziade de Provincie di Udin (LR 15/96).
O ringrazii il preside, lis mestris e i frutins che mi àn permetût di condividi cheste esperience cun lôr.
24 maggio 2007
Spietant la Bikerfest (21-24 di Jugn 2007)
E rive di Daytona 2007 cheste cerce di ce che o podarìn viodi in Cjargne sul Çoncolan: la Bikerfest numar 21, dai 21 ai 24 di Jugn dal 2007.
Grazie a Moreno pal video che o vedês.
Daytona 07
Caricato da christianromanini
Ps: "compliments" a Renzo Scarso, za assessôr al turisim de Comunitât Colinâr, par vê pierdude la ocasion di tignî te nestre zone une manifestazion come cheste.
Grazie a Moreno pal video che o vedês.
Daytona 07
Caricato da christianromanini
Ps: "compliments" a Renzo Scarso, za assessôr al turisim de Comunitât Colinâr, par vê pierdude la ocasion di tignî te nestre zone une manifestazion come cheste.
23 maggio 2007
Fieste dal Sport a Cjasesole
E tache joibe ai 24 la Fieste dal Sport a Cjasesole. La iniziative e je inmaneade de Pro Loco di Cjasesole: compliments a ducj e grazie a Dario dai Ols che mi à mandât la foto.
Ve chi il program de Fieste:
Joibe ai 24:
aes 6 sore sere si vierç la fieste e al tache il torneu di balon in 6;
aes 9 sore sere "Serade in ligrie".
Vinars ai 25:
aes 6 sore sere si vierç la fieste e al continue il torneu di balon in 6;
aes 9 sore sere "Serade in ligrie".
Sabide ai 26:
aes 9 di buinore si vierç la fieste e al continue il torneu di balon in 6;
aes 3 e mieze dopomisdì e je une gare di bicicletis cu la colaborazion di "Jam's Bike Team" (ma par lâ in biciclete si scuegnial par fuarce vê une scuadre par inglês? Boh...);
aes 6 e mieze sore sere a son lis premiazions de corse;
aes 9 di sere serade di discoteche e al met sù musiche DJ Claudio (vuelistu viodi che il Sindic al à cjatât un gnûf passetimp...)
Domenie ai 27:
aes 9 di buinore si vierç la fieste e al continue il torneu di balon in 6;
aes 10 di buinore e je la tierce edizion de scuele di piture cun Monica Zumino
aes 2 dopomisdì e je la ultime fase dal torneu di balon in 6;
aes 3 dopomisdì si zuie cu la Asd Basket Friuli;
aes 4 dopomisdì a rivin lis machinis dal Radun Lancia Delta in colaborazion cun Motori Italiani
aes 5 dopomisdì a son lis premiazions dal Radun Lancia Delta e dal torneu di balon in 6
aes 8 sore sere e tache la serade musicâl cui "2 di Notis"
Cun dut chest sport, mi è vignude gole passâ a cjatâ chei de foto... disìn che lis specialitâts e saran "Corse pe brusadule" e "Salt de polente" ;-) (e la belance e proteste simpri di plui...)
Ve chi il program de Fieste:
Joibe ai 24:
aes 6 sore sere si vierç la fieste e al tache il torneu di balon in 6;
aes 9 sore sere "Serade in ligrie".
Vinars ai 25:
aes 6 sore sere si vierç la fieste e al continue il torneu di balon in 6;
aes 9 sore sere "Serade in ligrie".
Sabide ai 26:
aes 9 di buinore si vierç la fieste e al continue il torneu di balon in 6;
aes 3 e mieze dopomisdì e je une gare di bicicletis cu la colaborazion di "Jam's Bike Team" (ma par lâ in biciclete si scuegnial par fuarce vê une scuadre par inglês? Boh...);
aes 6 e mieze sore sere a son lis premiazions de corse;
aes 9 di sere serade di discoteche e al met sù musiche DJ Claudio (vuelistu viodi che il Sindic al à cjatât un gnûf passetimp...)
Domenie ai 27:
aes 9 di buinore si vierç la fieste e al continue il torneu di balon in 6;
aes 10 di buinore e je la tierce edizion de scuele di piture cun Monica Zumino
aes 2 dopomisdì e je la ultime fase dal torneu di balon in 6;
aes 3 dopomisdì si zuie cu la Asd Basket Friuli;
aes 4 dopomisdì a rivin lis machinis dal Radun Lancia Delta in colaborazion cun Motori Italiani
aes 5 dopomisdì a son lis premiazions dal Radun Lancia Delta e dal torneu di balon in 6
aes 8 sore sere e tache la serade musicâl cui "2 di Notis"
Cun dut chest sport, mi è vignude gole passâ a cjatâ chei de foto... disìn che lis specialitâts e saran "Corse pe brusadule" e "Salt de polente" ;-) (e la belance e proteste simpri di plui...)
22 maggio 2007
Colorêt: la mê relazion "Emigrâts inte rêt"
Sabide e je stade propit une biele esperience. O vin fevelât in direte ancje cun Radio FM Comunicar di Colonia Caroya (ARG) e cul prof Zorç Cadorini in Cechie. Il gno intervent al è stât spostât tal dopomisdì. Par chei che no jerin e par chei che no nus àn cjalât in streaming, ve ca la mê relazion.
Cjistiel di Colorêt di Montalban, ai 19 di Mai dal 2007
Emigrâts inte rêt
Une idee par un canâl informatîf mondiâl, spontani, libar e furlan
Il resonament che o larìn a fâ al partìs di une evoluzion che massime tai ultins timps a àn vût i mieçs di comunicazion e di informazion.
Un pâr di esemplis mi judaran a presentâ ce che a significhin une fruizion passive e une friuzion ative de informazion.
La fruzion passive e je tipiche dal scoltadôr di radio e spetadôr di television. Chest model si lu clame “verticâl” stant che il broadcast al previôt une schirie di condizions par che l'utent al ricevedi i contignûts metûts in circolazion. Di fat e covente une “sincronie”: l'utent al à di jessi denant dal ricevitôr e tal moment de emission dal contignût se no nol pues savê ce che al ven trasmetût. Cun di plui chest sisteme al è ancje condizionât de distance: i ripetitôrs che a permetin di puartâ il segnâl a àn une potence che e pues jessi ancje fuarte, ma dut câs e reste simpri limitade e simpri unidirezionâl di emitent a utent.
La fruizion ative invezit e je chê che al à un cybernavigadôr o miôr un utent di internet. Chest model si lu clame orizontâl, stant che no si à plui chês condizions che a limitavis il model dal broadcasting. Di fat la friuzion de informazion su internet e je “asincrone”, tal sens che e je indipendent sedi dai timps e des distance: une volte che i contignûts a son metûts in rêt, chescj a son simpri a disposizion di cui che al à voie di cognossiju. In ogni moment e dapardut, baste conetisi. Cheste situazion e à permetût une rivoluzion te circolazion dai contignûts, ven a stâi la pussibilitât pai utents di podê cirîsi lis informazion in maniere plui indipendente e libare, ancje se in forme inmò unidirezionâl.
Ma a chestis premessin, a son vignûts daûr altris doi elements che a rivoluzionin l'acès a la informazion:
1)une diminuzion dai coscj de tecnologjie
2)une velocitât di trasmission dai dâts simpri plui alte.
Cheste situazion che e partìs dal model orizontâl che o vin a pene presentât, e permet che l'utent nol sedi plui dome un friutôr atîf, ma il sogjet al deventi un produtôr di contignût. Cun chestis condizions si cree la pussibilitât di passâ di un model di fruizion al model de Condivision (ce che par inglês si sint a clamâ “sharing”).
La Seconde rivoluzion
Ancje se la prime (il passaç dal model verticâl a chel orizontâl) e jere za une grande rivoluzion, cun cheste o vin une facilitazion inmò plui grande.
Di fat ancje cui che nol cognòs la informatiche al devente no dome un fruitôr di contignûts, ma al devente protagonist di creazion di contignûts. O vin duncje la pussibilitât di doprâ Internet ancje par chei che no son programatôrs informatics.
Par meti contignûts in rêt e covente dome une competence culturâl, vâl a dî chê capacitât di produsi contignûts, cence necessariamentri vê plui une competence informatiche.
Cheste evoluzion di Internet viers il concet di condivision si lu clame WEB 2.0 (la seconde fase di Internet).
I imprescj dal Web2.0, cualchi esempli
Informazion e gnovis tecnologjiis (idee di condivision di esperience e cognossince)
Blog_Un blog, struc di web log, al è un diari personâl su Internet, inzornât plui o mancul frecuentementri dal proprietari che lu à viert (gjeneralmentri une persone). Sul blog, che ducj a puedin lei e comentâ, a vegnin publicadis in timp reâl notiziis, informazions, opinions o contis di ogni gjenar.
Esempli:
un blog: ILfurlanist
un post: un contignût (notizie, opinion, messaç, batude, la riflession, insiorade di un video, une foto, une musiche...) che il titolâr dal blog al decît di publicâ.
un coment: l'intervent di cui che al visite il blog e al decît di lassâ un sô parê suntun post.
Il nivel di condivision di un blog al pues ancje jessi slargjât dant la pussibilitât di meti dentri contignûts (post) a plui personis. Fasint cussì al pues deventâ un spazi li che si dan dongje navigadôrs che a condividin interès comuns, ven a stâi un spazi tematic (al è il câs dal Furlanist, li che l'argoment di fonde e je la furlanetât e la cause furlaniste).
Rispiet ai prins blog saltâts fûr tal 1999, in dì di vuê fâ un blog al è pardabon facil: si pues screâ un blog cence cognossi nuie di informatiche. Si sielç la impostazion grafiche tra modei predeterminâts e si pues tacâ daurman a meti dentri i contignûts (post).
Il servizi al è dât di diviersis aziendis che a dan ospitalitât a gratis a cui che al à voie di vierzisi un blog: www.blogger.com o www.splinder.com (che dome chescj a contin aromai miârs e miârs di utents).
Par fâ rindi miôr il significât dal concet di partecipazion intun blog midiant i coments dai visitadôrs, si pues fâ l'esempli cjapant un post dal blog di Beppe Grillo, un dai prins al mont in tiermins di letôrs. Se o cjapin un post cualsisei o viodìn che la partecipazion medie e puarte almancul plui di 1000 coments. Chest al significhe che daûr di ogni post al ven scrit intun pâr di zornadis l'ecuivalent di un libri di 200 pagjinis (esempli un post sui timps de justizie).
Ma un blog nol rest par fuarce sierât te rêt: al pues deventâ spont par iniziativis che a àn efiets ancje te societât reâl (no “virtuâl”). Al è juste il câs di ricuardâ un esempli che nus tocje di dongje e che al è sucedût a di un ent: il cefap.
Intune publicitât che e veve tacât a zirâ par radio, si presentave un cors di formazion par operadôrs di agriturisim. Il spot al jere stât comissionât dal Cefap, un istitût di formazion che al à sede a Codroip.
Ta cheste publicitât, dute par talian, si sintive une siore che e gjestìs un agriturisim e che dopo vê cjapade la ordenazion dal client invezit di lâ in cusine e lassâi l'ordin al cogo, si meteve a berghelâi tal mieç de sale: in sostance il messaç che al passave al jere che intai agriturisim furlans, il personâl al fevele par furlan e al berghele, duncje nol è professionâl e e par chest al à di lâ a fâ i cors di inzornament. In dut chest la lenghe furlane e vignive associade a un messaç une vore negatîf.
Grazie ae segnalazion di Aldo Rossi, un musicist che al sta a Tumieç, chest notizie e je stade metude tai blogs furlans e simpri grazie a Aldo Rossi al è stât metût in rêt il test di une letare di proteste in maniere che e fos condividude e mandade par mail a la Cefap di ducj chei che si sintivin ofindûts de publicitât in cuestion. Si domandave di sostituî chel spot che al ofindeve la dignitât de lenghe furlane e dai tancj che a lavorin te ristorazion par furlan e cun professionalitât. Risultât? Il president de Cefap nus à rispuindût a ducj par email, scusantsi e il spot al è stât modificât in maniere che la lenghe furlane no fos plui metude sot di une lûs negative. O lassi a voaltris i coments sul significât ecezionâl di cheste azion, stant che ancje chei che no son dal setôr a puedin rindisi cont di ce che al significhe un investiment par un spot radiofonic, che al jere za stât finît e metût in onde e che al è stât gambiât.
Ma tai ultims timps a son diviers i esemplis che a testemonein cemût che lis gnovis tecnologjiis a puedin vê une ricjadude su la societât, permetint a la int di organizâsi cun facilitât e di passâsi informazions in maniere svelte, cun efiets che pal passât al sarès stât une vore plui dificil di rivâ a vê.
Forsit o ricuardarês il grant polvaron che al veve cirût di alçâ il cuotidian il Messaggero Veneto.
Mi riferìs a la polemiche strumentâl montade sù dopo de vignude in Friûl di Beppe Grillo, che intune declarazion vie par une repliche dal so spetacul si smaraveave de convivince tra “Inovazion” e “Marilenghe”, acusant i furlans di jessi vitimis di une sorte di schizofrenie. Il gjornâl in cuestion al veve cirût di meti in evidence cheste dicotomie promovint il solit scandai strumentâl “Furlan o inovazion?” metint in cuintriposizion i doi concets e forsit tal cjâf al veve voie di rivâ a un risultât ben precîs... Ma ancje cheste volte, la cuestion e je rivade sui blog (cjale chi ce che al è sucedût). Ancje in cheste ocasion si à preparât un messaç di proteste, li che si à declarât che i doi concets no son in cuintriposizion ni in concorince, anzit a convivin in maniere une vore costrutive e trancuile. Pal solit, cuant che il gjornâl in cuestion al propon scandais dal gjenar, par zornadis o cjatìn pagjinis e pagjinis che a ripuatin i risultâts e e je simpri une predominance di une posizion su chê altre... Stranementri cheste volte la robe e je muarte sul nassi e no vin vût il plasê di lei pagjinonis su pagjinonis. Anzit in pocjis riis si à vedût che divierse int e pensave e e pense che lis gnovis tecnologjiis e la lenghe furlane no son une contradizion, ma une realtât pussibil e za concrete, cence nissune schizofrenie. Come ultin esempli di cheste influence su la societât e interazion tra i utents, us ripuartìn chest episodi che al à rivuardât Radio Onde Furlane, vitime a Març di un atac decisamentri brut: su la puarte dal palaç li che e je la sede de radio a son stât piturâts simbui naziscj cu la vernîs nere. Simpri sui blog (cjale chi ce che al è sucedût) e je partide une campagne di solidarietât che e à viodût une vore di intervents a coment di chest fat, condanât di une vore di int.
Ma il blog al pues ancje deventâ imprest di promozion di materiâl in Internet, par esempli il videomusicâl “Puar Beppin” (2 minûts) dai Arbe Garbe, al è stât viodût za 1.100 e passe voltis; il videodocumentari che o viodarìn tal dopomisdì “Diari di viaç-Charleroi” (37 minûts) al è stât viodût passe 930 voltis.
Ducj i doi chescj prodots, dopo jessi stâts metûts in rêt, a son stât segnalât o metûts in “condivision” su plui blog e fats cognossi ai lôr letôrs, che cun dute probabilitât ju varessin cjatâts cun dificoltât cence cheste segnalazion che e à dât plui visibilitât a chest materiâl.
Chestis carateristichis e altris che no rivìn a nomenâ par cuestions di timps, a àn puartât a la trasformazion di un strument nassût tant che un diari in rêt a fenomen sociâl che al condizione la cuotidianitât di desinis di milions di personis in dut il mont.
E chest si lu fâs cence scrivi une rie di html (il lengaç tecnic par programâ), cence intindisi di Internet! In sumis une robe che ducj a puedin fâ: baste vê un ordenadôr, une conession Internet e un pocje di... voie di comunicâ e condividi.
BLOG E INFORMAZION_Stant la grande semplicitât e libertât, i blogs si cuintriponin subit al gjornalisim tradizionâl. I media tradizionâi a vegnin incusâts di jessi al servizi di editôrs cundizionâts. Une des critichis plui fuartis al blog e pues jessi sintetizade dal intervent di Gianni Riotta, vicediretôr dal Corriere della Sera (e prin gjornalist che si è firmât cu la mail suntun cuotidian) che al è intervignût in mert al argoment cuntun editoriâl che al à mot un biel gjespâr di polemichis te “blogosfere” (cussì si lu clame il mont dai blogs). Riotta al scrîf “Il lôf dai gjornâi al mangjarà l'agnel dal blog. E al è un ben”. In sintesi al dîs che i blogs a riciclin une antighe utopie: Riotta al paragone la fase atuâl dai blogs e de esaltazion de informazion democratiche cui timps des radio libaris dai agns Setante, cuant che e jere une grande varietât e vivarositât che però dopo e je stde glotude dai grancj grups editoriâi.
BLOG E EDITORIE_Di cuintri il blog, jessint un imprest dedicât ae scriture, al è doprât di tancj aspirants scritôrs par esprimisi e fâ lei i lôr lavôrs. Un articul di no tant timp indaûr dal Corriere della Sera al jere intitulât: “Vuê Montale al publicarès su Internet”. Si sostignive tal articul che pe poesie, che no à grancj riscuintris di vendite, al podarès jessi un imprest privilegjât. Une gnove nus dîs che Paolo Anio (fondadôr di Matrix), Gianluca Dettori (ideatôr di Vitaminic), Fausto Gismondi (ex diretôr editoriâl di Virgilio) e Massimo Esposti (ex amistradôr delegât di Apogeo) – editôrs tal cjamp dal web – a àn dât vite a Unwired Media, cjase editore che e publiche autôrs cjatâts fûr tal web. Di fat, al è grandonon il volum di contignûts che milions di blogarins scritôrs, musiciscj, videoamatôrs, fotografs a produsin e “a publichin” in rêt ogni dì. Blog come ricercje di talents?
BLOG E FOTO_Cu la incressite de memorie a disposizion, a son sîts che a ufrissin un grum di spazi gratuit par meti fotografiis. Il plui grant al è www.flickr.com li che intun moment si pues cjamâ in linie lis fotos.
BLOG E VIDEO_E di pôc e je nassude ancje la pussibilitât di mandâ fûr contignûts video sul blog. Il servizi plui cognossût al è chel di www.youtube.com che al met a disposizion spazi gratuit par publicâ filmâts, ma a esistin ancje altris come www.dailymotion.com o www.metacafe.com. Ogni dì a vegni metûts in linie e condividûts milions e milions di videoclips.
Tags (etichetis che a permetin di organizâ i contignûts par argoment e peraulis clâf). Par fâus capî ce che al è un tag, o etichete, o lin a viodi un esempli pratic suntun blog, anzit il prin blog dut fûr par fûr par furlan.
FriûlTV, la provocazion
La propueste di www.friul.tv e vûl jessi une provocazion.
Une provocazion par stiçâ la discussion e viodi se cheste e je une soluzion a la domande: “Si puedial vê un spazi in rêt par dâ ai furlans ator pal mont un leam cu la Patrie di dulà che magari a son partîts i nonos o i paris?” Noaltris o pensìn di sì ancje se i timps no son curts.
Propit sfrutant lis potenzialtitâts che a son stadis a pene presentadis (metude in rêt di materiâl scrit, audio e soredut video) cun coscj bas e cun competencis avonde acessibilis e je nassude la scomesse di FriûlTV, che o disìn subit e je un laboratori che al podarà esprimisi cun fuarce dome ca di un an, ancje se i prins esempli za nus fasin sperâ ben.
La idee di meti in pîts une television in Internet e nas de radio. Su lis frecuencis di Radio FM Comunicar, radio scoltade inte provincie argjentine di Cordoba, si fevele par furlan par diviersis oris a setemane. Nol è un esperiment, ma ce che al sucêt zaromai di cualchi an a Colonia Caroya, citât fondade sul finî dal Votcent di un grup di fameis furlanis. La iniziative de radio argjentine e cjate la poie e la colaborazion de emitente che di cuasi trente agns e je impegnade inte promozion de lenghe furlane, Radio Onde Furlane, che cun Radio FM Comunicar e sgambie trasmissions informativis e musiche vie Internet. Adiriture al ven tornât a mandâ in onde, di là dal Ocean 24 oris su 24, propit il segnâl di Radio Onde Furlane. Chescj progjets a son daûr a fâ cressi rapuarts virtuôs jenfri il Friûl e lis comunitâts di divignince furlane ator pal mont, seneosis di mantignî un leam cu la tiere des lôr lidrîs e di no pierdi la lôr lenghe native.
E propit par rispuindi a cheste domande che e ven simpri plui dai migrâts furlans di “tierce” gjenerazion, e par chest ancje plui zovins e plui usâts a confrontâsi cu lis gnovis tecnologjiis, o vin pensât ae www.friul.tv.
Par tant, ta chest portâl no dome si leiaran notiziis relativis ai migrants furlans, ma ancje si varà la percezion puntuâl de presince di cheste nestre int ator pal mont. Di fat, cuntun geotag, (un indicatôr che al permet di individuâ suntune cjarte gjeografiche la posizion di chel che al interven) i visitadôrs a podaran cognossi il pont esat di dulà che al è partît il messaç che àn viodût, cjapant cussience cui lôr voi de dimension de diaspore furlane.
L'imprest, Cemût fâ? Dimostrazion pratiche...
Cualchi esempli
la prime rêt embrionâl di contats e corispondets di furlans ator pal mont che si son tornâts a cjatâ te rêt: cjale i esemplis fracant chest link.
O sieri cui ringraziaments:
a la Comunitât Culinâr che e à dât la ocasion di fevelâ di chescj argoments;
a la Cooperative Informazion Furlane che mi à permetût di puartâ e fevelâ de mê esperience sul “cjamp”, o miôr, “te rêt”
e ducj voaltris che o vês vût la pazienze di stâ a scoltâmi.
Christian Romanini
La Patrie dal Friûl
Cjistiel di Colorêt di Montalban, ai 19 di Mai dal 2007
Emigrâts inte rêt
Une idee par un canâl informatîf mondiâl, spontani, libar e furlan
Il resonament che o larìn a fâ al partìs di une evoluzion che massime tai ultins timps a àn vût i mieçs di comunicazion e di informazion.
Un pâr di esemplis mi judaran a presentâ ce che a significhin une fruizion passive e une friuzion ative de informazion.
La fruzion passive e je tipiche dal scoltadôr di radio e spetadôr di television. Chest model si lu clame “verticâl” stant che il broadcast al previôt une schirie di condizions par che l'utent al ricevedi i contignûts metûts in circolazion. Di fat e covente une “sincronie”: l'utent al à di jessi denant dal ricevitôr e tal moment de emission dal contignût se no nol pues savê ce che al ven trasmetût. Cun di plui chest sisteme al è ancje condizionât de distance: i ripetitôrs che a permetin di puartâ il segnâl a àn une potence che e pues jessi ancje fuarte, ma dut câs e reste simpri limitade e simpri unidirezionâl di emitent a utent.
La fruizion ative invezit e je chê che al à un cybernavigadôr o miôr un utent di internet. Chest model si lu clame orizontâl, stant che no si à plui chês condizions che a limitavis il model dal broadcasting. Di fat la friuzion de informazion su internet e je “asincrone”, tal sens che e je indipendent sedi dai timps e des distance: une volte che i contignûts a son metûts in rêt, chescj a son simpri a disposizion di cui che al à voie di cognossiju. In ogni moment e dapardut, baste conetisi. Cheste situazion e à permetût une rivoluzion te circolazion dai contignûts, ven a stâi la pussibilitât pai utents di podê cirîsi lis informazion in maniere plui indipendente e libare, ancje se in forme inmò unidirezionâl.
Ma a chestis premessin, a son vignûts daûr altris doi elements che a rivoluzionin l'acès a la informazion:
1)une diminuzion dai coscj de tecnologjie
2)une velocitât di trasmission dai dâts simpri plui alte.
Cheste situazion che e partìs dal model orizontâl che o vin a pene presentât, e permet che l'utent nol sedi plui dome un friutôr atîf, ma il sogjet al deventi un produtôr di contignût. Cun chestis condizions si cree la pussibilitât di passâ di un model di fruizion al model de Condivision (ce che par inglês si sint a clamâ “sharing”).
La Seconde rivoluzion
Ancje se la prime (il passaç dal model verticâl a chel orizontâl) e jere za une grande rivoluzion, cun cheste o vin une facilitazion inmò plui grande.
Di fat ancje cui che nol cognòs la informatiche al devente no dome un fruitôr di contignûts, ma al devente protagonist di creazion di contignûts. O vin duncje la pussibilitât di doprâ Internet ancje par chei che no son programatôrs informatics.
Par meti contignûts in rêt e covente dome une competence culturâl, vâl a dî chê capacitât di produsi contignûts, cence necessariamentri vê plui une competence informatiche.
Cheste evoluzion di Internet viers il concet di condivision si lu clame WEB 2.0 (la seconde fase di Internet).
I imprescj dal Web2.0, cualchi esempli
Informazion e gnovis tecnologjiis (idee di condivision di esperience e cognossince)
Blog_Un blog, struc di web log, al è un diari personâl su Internet, inzornât plui o mancul frecuentementri dal proprietari che lu à viert (gjeneralmentri une persone). Sul blog, che ducj a puedin lei e comentâ, a vegnin publicadis in timp reâl notiziis, informazions, opinions o contis di ogni gjenar.
Esempli:
un blog: ILfurlanist
un post: un contignût (notizie, opinion, messaç, batude, la riflession, insiorade di un video, une foto, une musiche...) che il titolâr dal blog al decît di publicâ.
un coment: l'intervent di cui che al visite il blog e al decît di lassâ un sô parê suntun post.
Il nivel di condivision di un blog al pues ancje jessi slargjât dant la pussibilitât di meti dentri contignûts (post) a plui personis. Fasint cussì al pues deventâ un spazi li che si dan dongje navigadôrs che a condividin interès comuns, ven a stâi un spazi tematic (al è il câs dal Furlanist, li che l'argoment di fonde e je la furlanetât e la cause furlaniste).
Rispiet ai prins blog saltâts fûr tal 1999, in dì di vuê fâ un blog al è pardabon facil: si pues screâ un blog cence cognossi nuie di informatiche. Si sielç la impostazion grafiche tra modei predeterminâts e si pues tacâ daurman a meti dentri i contignûts (post).
Il servizi al è dât di diviersis aziendis che a dan ospitalitât a gratis a cui che al à voie di vierzisi un blog: www.blogger.com o www.splinder.com (che dome chescj a contin aromai miârs e miârs di utents).
Par fâ rindi miôr il significât dal concet di partecipazion intun blog midiant i coments dai visitadôrs, si pues fâ l'esempli cjapant un post dal blog di Beppe Grillo, un dai prins al mont in tiermins di letôrs. Se o cjapin un post cualsisei o viodìn che la partecipazion medie e puarte almancul plui di 1000 coments. Chest al significhe che daûr di ogni post al ven scrit intun pâr di zornadis l'ecuivalent di un libri di 200 pagjinis (esempli un post sui timps de justizie).
Ma un blog nol rest par fuarce sierât te rêt: al pues deventâ spont par iniziativis che a àn efiets ancje te societât reâl (no “virtuâl”). Al è juste il câs di ricuardâ un esempli che nus tocje di dongje e che al è sucedût a di un ent: il cefap.
Intune publicitât che e veve tacât a zirâ par radio, si presentave un cors di formazion par operadôrs di agriturisim. Il spot al jere stât comissionât dal Cefap, un istitût di formazion che al à sede a Codroip.
Ta cheste publicitât, dute par talian, si sintive une siore che e gjestìs un agriturisim e che dopo vê cjapade la ordenazion dal client invezit di lâ in cusine e lassâi l'ordin al cogo, si meteve a berghelâi tal mieç de sale: in sostance il messaç che al passave al jere che intai agriturisim furlans, il personâl al fevele par furlan e al berghele, duncje nol è professionâl e e par chest al à di lâ a fâ i cors di inzornament. In dut chest la lenghe furlane e vignive associade a un messaç une vore negatîf.
Grazie ae segnalazion di Aldo Rossi, un musicist che al sta a Tumieç, chest notizie e je stade metude tai blogs furlans e simpri grazie a Aldo Rossi al è stât metût in rêt il test di une letare di proteste in maniere che e fos condividude e mandade par mail a la Cefap di ducj chei che si sintivin ofindûts de publicitât in cuestion. Si domandave di sostituî chel spot che al ofindeve la dignitât de lenghe furlane e dai tancj che a lavorin te ristorazion par furlan e cun professionalitât. Risultât? Il president de Cefap nus à rispuindût a ducj par email, scusantsi e il spot al è stât modificât in maniere che la lenghe furlane no fos plui metude sot di une lûs negative. O lassi a voaltris i coments sul significât ecezionâl di cheste azion, stant che ancje chei che no son dal setôr a puedin rindisi cont di ce che al significhe un investiment par un spot radiofonic, che al jere za stât finît e metût in onde e che al è stât gambiât.
Ma tai ultims timps a son diviers i esemplis che a testemonein cemût che lis gnovis tecnologjiis a puedin vê une ricjadude su la societât, permetint a la int di organizâsi cun facilitât e di passâsi informazions in maniere svelte, cun efiets che pal passât al sarès stât une vore plui dificil di rivâ a vê.
Forsit o ricuardarês il grant polvaron che al veve cirût di alçâ il cuotidian il Messaggero Veneto.
Mi riferìs a la polemiche strumentâl montade sù dopo de vignude in Friûl di Beppe Grillo, che intune declarazion vie par une repliche dal so spetacul si smaraveave de convivince tra “Inovazion” e “Marilenghe”, acusant i furlans di jessi vitimis di une sorte di schizofrenie. Il gjornâl in cuestion al veve cirût di meti in evidence cheste dicotomie promovint il solit scandai strumentâl “Furlan o inovazion?” metint in cuintriposizion i doi concets e forsit tal cjâf al veve voie di rivâ a un risultât ben precîs... Ma ancje cheste volte, la cuestion e je rivade sui blog (cjale chi ce che al è sucedût). Ancje in cheste ocasion si à preparât un messaç di proteste, li che si à declarât che i doi concets no son in cuintriposizion ni in concorince, anzit a convivin in maniere une vore costrutive e trancuile. Pal solit, cuant che il gjornâl in cuestion al propon scandais dal gjenar, par zornadis o cjatìn pagjinis e pagjinis che a ripuatin i risultâts e e je simpri une predominance di une posizion su chê altre... Stranementri cheste volte la robe e je muarte sul nassi e no vin vût il plasê di lei pagjinonis su pagjinonis. Anzit in pocjis riis si à vedût che divierse int e pensave e e pense che lis gnovis tecnologjiis e la lenghe furlane no son une contradizion, ma une realtât pussibil e za concrete, cence nissune schizofrenie. Come ultin esempli di cheste influence su la societât e interazion tra i utents, us ripuartìn chest episodi che al à rivuardât Radio Onde Furlane, vitime a Març di un atac decisamentri brut: su la puarte dal palaç li che e je la sede de radio a son stât piturâts simbui naziscj cu la vernîs nere. Simpri sui blog (cjale chi ce che al è sucedût) e je partide une campagne di solidarietât che e à viodût une vore di intervents a coment di chest fat, condanât di une vore di int.
Ma il blog al pues ancje deventâ imprest di promozion di materiâl in Internet, par esempli il videomusicâl “Puar Beppin” (2 minûts) dai Arbe Garbe, al è stât viodût za 1.100 e passe voltis; il videodocumentari che o viodarìn tal dopomisdì “Diari di viaç-Charleroi” (37 minûts) al è stât viodût passe 930 voltis.
Ducj i doi chescj prodots, dopo jessi stâts metûts in rêt, a son stât segnalât o metûts in “condivision” su plui blog e fats cognossi ai lôr letôrs, che cun dute probabilitât ju varessin cjatâts cun dificoltât cence cheste segnalazion che e à dât plui visibilitât a chest materiâl.
Chestis carateristichis e altris che no rivìn a nomenâ par cuestions di timps, a àn puartât a la trasformazion di un strument nassût tant che un diari in rêt a fenomen sociâl che al condizione la cuotidianitât di desinis di milions di personis in dut il mont.
E chest si lu fâs cence scrivi une rie di html (il lengaç tecnic par programâ), cence intindisi di Internet! In sumis une robe che ducj a puedin fâ: baste vê un ordenadôr, une conession Internet e un pocje di... voie di comunicâ e condividi.
BLOG E INFORMAZION_Stant la grande semplicitât e libertât, i blogs si cuintriponin subit al gjornalisim tradizionâl. I media tradizionâi a vegnin incusâts di jessi al servizi di editôrs cundizionâts. Une des critichis plui fuartis al blog e pues jessi sintetizade dal intervent di Gianni Riotta, vicediretôr dal Corriere della Sera (e prin gjornalist che si è firmât cu la mail suntun cuotidian) che al è intervignût in mert al argoment cuntun editoriâl che al à mot un biel gjespâr di polemichis te “blogosfere” (cussì si lu clame il mont dai blogs). Riotta al scrîf “Il lôf dai gjornâi al mangjarà l'agnel dal blog. E al è un ben”. In sintesi al dîs che i blogs a riciclin une antighe utopie: Riotta al paragone la fase atuâl dai blogs e de esaltazion de informazion democratiche cui timps des radio libaris dai agns Setante, cuant che e jere une grande varietât e vivarositât che però dopo e je stde glotude dai grancj grups editoriâi.
BLOG E EDITORIE_Di cuintri il blog, jessint un imprest dedicât ae scriture, al è doprât di tancj aspirants scritôrs par esprimisi e fâ lei i lôr lavôrs. Un articul di no tant timp indaûr dal Corriere della Sera al jere intitulât: “Vuê Montale al publicarès su Internet”. Si sostignive tal articul che pe poesie, che no à grancj riscuintris di vendite, al podarès jessi un imprest privilegjât. Une gnove nus dîs che Paolo Anio (fondadôr di Matrix), Gianluca Dettori (ideatôr di Vitaminic), Fausto Gismondi (ex diretôr editoriâl di Virgilio) e Massimo Esposti (ex amistradôr delegât di Apogeo) – editôrs tal cjamp dal web – a àn dât vite a Unwired Media, cjase editore che e publiche autôrs cjatâts fûr tal web. Di fat, al è grandonon il volum di contignûts che milions di blogarins scritôrs, musiciscj, videoamatôrs, fotografs a produsin e “a publichin” in rêt ogni dì. Blog come ricercje di talents?
BLOG E FOTO_Cu la incressite de memorie a disposizion, a son sîts che a ufrissin un grum di spazi gratuit par meti fotografiis. Il plui grant al è www.flickr.com li che intun moment si pues cjamâ in linie lis fotos.
BLOG E VIDEO_E di pôc e je nassude ancje la pussibilitât di mandâ fûr contignûts video sul blog. Il servizi plui cognossût al è chel di www.youtube.com che al met a disposizion spazi gratuit par publicâ filmâts, ma a esistin ancje altris come www.dailymotion.com o www.metacafe.com. Ogni dì a vegni metûts in linie e condividûts milions e milions di videoclips.
Tags (etichetis che a permetin di organizâ i contignûts par argoment e peraulis clâf). Par fâus capî ce che al è un tag, o etichete, o lin a viodi un esempli pratic suntun blog, anzit il prin blog dut fûr par fûr par furlan.
FriûlTV, la provocazion
La propueste di www.friul.tv e vûl jessi une provocazion.
Une provocazion par stiçâ la discussion e viodi se cheste e je une soluzion a la domande: “Si puedial vê un spazi in rêt par dâ ai furlans ator pal mont un leam cu la Patrie di dulà che magari a son partîts i nonos o i paris?” Noaltris o pensìn di sì ancje se i timps no son curts.
Propit sfrutant lis potenzialtitâts che a son stadis a pene presentadis (metude in rêt di materiâl scrit, audio e soredut video) cun coscj bas e cun competencis avonde acessibilis e je nassude la scomesse di FriûlTV, che o disìn subit e je un laboratori che al podarà esprimisi cun fuarce dome ca di un an, ancje se i prins esempli za nus fasin sperâ ben.
La idee di meti in pîts une television in Internet e nas de radio. Su lis frecuencis di Radio FM Comunicar, radio scoltade inte provincie argjentine di Cordoba, si fevele par furlan par diviersis oris a setemane. Nol è un esperiment, ma ce che al sucêt zaromai di cualchi an a Colonia Caroya, citât fondade sul finî dal Votcent di un grup di fameis furlanis. La iniziative de radio argjentine e cjate la poie e la colaborazion de emitente che di cuasi trente agns e je impegnade inte promozion de lenghe furlane, Radio Onde Furlane, che cun Radio FM Comunicar e sgambie trasmissions informativis e musiche vie Internet. Adiriture al ven tornât a mandâ in onde, di là dal Ocean 24 oris su 24, propit il segnâl di Radio Onde Furlane. Chescj progjets a son daûr a fâ cressi rapuarts virtuôs jenfri il Friûl e lis comunitâts di divignince furlane ator pal mont, seneosis di mantignî un leam cu la tiere des lôr lidrîs e di no pierdi la lôr lenghe native.
E propit par rispuindi a cheste domande che e ven simpri plui dai migrâts furlans di “tierce” gjenerazion, e par chest ancje plui zovins e plui usâts a confrontâsi cu lis gnovis tecnologjiis, o vin pensât ae www.friul.tv.
Par tant, ta chest portâl no dome si leiaran notiziis relativis ai migrants furlans, ma ancje si varà la percezion puntuâl de presince di cheste nestre int ator pal mont. Di fat, cuntun geotag, (un indicatôr che al permet di individuâ suntune cjarte gjeografiche la posizion di chel che al interven) i visitadôrs a podaran cognossi il pont esat di dulà che al è partît il messaç che àn viodût, cjapant cussience cui lôr voi de dimension de diaspore furlane.
L'imprest, Cemût fâ? Dimostrazion pratiche...
Cualchi esempli
la prime rêt embrionâl di contats e corispondets di furlans ator pal mont che si son tornâts a cjatâ te rêt: cjale i esemplis fracant chest link.
O sieri cui ringraziaments:
a la Comunitât Culinâr che e à dât la ocasion di fevelâ di chescj argoments;
a la Cooperative Informazion Furlane che mi à permetût di puartâ e fevelâ de mê esperience sul “cjamp”, o miôr, “te rêt”
e ducj voaltris che o vês vût la pazienze di stâ a scoltâmi.
Christian Romanini
La Patrie dal Friûl
Publicât di Christian Romanini aes 00:06 Nessun commento:
Etichetis: ator pal mont, FriûlTV, furlan, identitât, inovazion, internet, marilenghe, patrie dal friûl, radio onde furlane, rassegne stampe, tutele
21 maggio 2007
Se o sês in Sardegne o o volês là in curt...
Organizatzione: PROVÌNTZIA DE OGISTRA - UFITZIU DE SA LIMBA SARDA·ULS - ASSOTZIU CULTURALE OGIASTRA
Seminariu:
Testos sacros e liturzia in limba sarda: su tempus benidore
Die: 30 de MAJU de su 2007, mèrcusris
Orariu : dae sas h 9.00 a sas h 18.00
Logu : LANUSEI
Partetzipantes : Preìderos e reliziosos
Programa : Saludu de sas autoridades:
----
Relatziones
Miss. Antioco PISEDDU [Pìscamu de sa Diòtzesi de Ogiastra / Presidente de sa Cumissione Limba Sarda]
Miss. Pietro MELONI [Pìscamu de sa Diòtzesi de Nùgoro]
Miss. Sebastiano SANGUINETTI [Pìscamu de sa Diòtzesi de Otieri]
Miss. Duilio CORGNALI [Diòtzesi de Udine]
Aureli ARGEMÌ [Ciemen, Barcelona]
Padre Raimondo TURTAS [Universidade de Tàtari]
Don Antonio PINNA [Vitzepreside de sa Facultade Teològica]
Don Giovanni USAI [Comunidade S. Anna de Arborea]
Dr. Diegu CORRAINE [Coordinadore de s'Ufitziu de sa Limba Sarda]
Seminariu:
Testos sacros e liturzia in limba sarda: su tempus benidore
Die: 30 de MAJU de su 2007, mèrcusris
Orariu : dae sas h 9.00 a sas h 18.00
Logu : LANUSEI
Partetzipantes : Preìderos e reliziosos
Programa : Saludu de sas autoridades:
----
Relatziones
Miss. Antioco PISEDDU [Pìscamu de sa Diòtzesi de Ogiastra / Presidente de sa Cumissione Limba Sarda]
Miss. Pietro MELONI [Pìscamu de sa Diòtzesi de Nùgoro]
Miss. Sebastiano SANGUINETTI [Pìscamu de sa Diòtzesi de Otieri]
Miss. Duilio CORGNALI [Diòtzesi de Udine]
Aureli ARGEMÌ [Ciemen, Barcelona]
Padre Raimondo TURTAS [Universidade de Tàtari]
Don Antonio PINNA [Vitzepreside de sa Facultade Teològica]
Don Giovanni USAI [Comunidade S. Anna de Arborea]
Dr. Diegu CORRAINE [Coordinadore de s'Ufitziu de sa Limba Sarda]
Ufìtziu de sa limba sarda de s'Ogiastra.
Coordinadore: Diegu Corràine
Segreteria: Barbara Murru e Simonetta Mereu.
Se o sês in Sardegne o o volês là in curt...
La bussade des crôs a Zui in Cjargne
Juste îr, come ogni an a Zui, te plêf di Sant Pieri, e je une des plui bielis e emozionantis cerimoniis religjosis de nestre mont. Lis glesiis de Cjargne si cjatin a Zui, li che une volte al jere il vescul, e dutis inflochetadis a puartin la lôr bussade a la Crôs mari di Zui.
Un moment une vore intens de nestre Cjargne. Us met achi ancje une biele riflession a proposit dal avignî e de situazion de Cjargne: fracait achì.
Un moment une vore intens de nestre Cjargne. Us met achi ancje une biele riflession a proposit dal avignî e de situazion de Cjargne: fracait achì.
20 maggio 2007
Messe par pre Toni Beline
Pagjine7 - La Fabriche dai predis
Caricato da friultv
Miercus ai 23 di Mai aes 19.30 (ore de Patrie GMT +1) a Visepente e sarà fate une messe par ricuardâ pre Toni a un mês de sô muart. Ta chê ocasion al sarà ancje let il so testament spirtuâl. Intant achì us met la gnove rubriche di libris de FriûlTV: cun "Pagjine7" si presentin libris, leint cualchi rie de pagjine 7 di un libri a sielte... baste che al sedi scrit par furlan.
Se o vês voie di partecipâ ancje voaltris a la incressite de FriûlTV, fracait achì.
Il Diari di Mai
Al è jessût il numar di Mai dal Diari, il mensîl di Mauro Tosoni.
Par lei il gjornâl, o podês tirâ jù il pdf: fracait achì.
Par lei il gjornâl, o podês tirâ jù il pdf: fracait achì.
19 maggio 2007
La direte de cunvigne di Colorêt
A tacâ des 9.30 di buinore (GMT +1) di sabide ai 19 di Mai al sarà pussibil viodi in streaming, in dut il mont, la cunvigne "Lenghis minoritariis, media, emigrazion" che si trasmet dal Cjistiel di Colorêt (UD).
Buine vision!
18 maggio 2007
Cuinte cunvigne di Toponomastiche in Branc
E tache vuê la Cuinte cunvigne di Toponomastiche in Branc, frazion di Tavagnà. Par viodi dut il program de manifestazion che dure dai 18 ai 27 di Mai: fracait chi.
17 maggio 2007
Proloco e motos in vile
A Vile Manin di Passarian apontament motociclistic cu la associazion TERREdiMOTO.
Motoincuintri par sabide ai 19 par scuvierzi i savôrs e lis bielicis dal nestri teritori: compliments e grazie a Moreno che al è tra i promotôrs de iniziative e mi displâs che no rivarai a partecipâ.
O soi propit content e o aprofiti par gjavâmi un claput de scarpe: cuant che 4 agns indaûr o soi lât in Comunitât Colinâr a fevelâ a pro dai Bikers, l'assessôr de colinâr che si ocupave di turisim al jere Renzo Scarso di Sant Denêl.
In chê volte jo o vevi proponût une idee par leâ il mototurisim al teritori de colinâr. Renzo Scarso mi à rispuindût che la robe no interessave ae colinâr e mi à licuidât cence tancj compliments. O soi content che la Cjargne e vedi dât bon acet ae Bikerfest, che cumò la associazion regjonâl des pro loco e crodi tal mototurisim e o soi content che chestis dôs realtâts a vedin capît che cui che al à une moto al è une persone che i plâs gjoldisi il timp libar su dôs rovedis e magari jessi ancje une font di jentradis pal marcjât dal turisim.
E nol è un delincuent.
Robe che invezit cualchidun altri forsit forsit al pense inmò...
Se la int no ves tancj prejudizis e capirès che bogns e triscj a son dapardut, indipendentementri che a vedin une machine o une moto o une golarine o un gjubet di piel!
Motoincuintri par sabide ai 19 par scuvierzi i savôrs e lis bielicis dal nestri teritori: compliments e grazie a Moreno che al è tra i promotôrs de iniziative e mi displâs che no rivarai a partecipâ.
O soi propit content e o aprofiti par gjavâmi un claput de scarpe: cuant che 4 agns indaûr o soi lât in Comunitât Colinâr a fevelâ a pro dai Bikers, l'assessôr de colinâr che si ocupave di turisim al jere Renzo Scarso di Sant Denêl.
In chê volte jo o vevi proponût une idee par leâ il mototurisim al teritori de colinâr. Renzo Scarso mi à rispuindût che la robe no interessave ae colinâr e mi à licuidât cence tancj compliments. O soi content che la Cjargne e vedi dât bon acet ae Bikerfest, che cumò la associazion regjonâl des pro loco e crodi tal mototurisim e o soi content che chestis dôs realtâts a vedin capît che cui che al à une moto al è une persone che i plâs gjoldisi il timp libar su dôs rovedis e magari jessi ancje une font di jentradis pal marcjât dal turisim.
E nol è un delincuent.
Robe che invezit cualchidun altri forsit forsit al pense inmò...
Se la int no ves tancj prejudizis e capirès che bogns e triscj a son dapardut, indipendentementri che a vedin une machine o une moto o une golarine o un gjubet di piel!
16 maggio 2007
Pagjine7
Us ricuardi la cunvigne di sabide a Colorêt e intant us met achì un esempli di rubriche che o volaressin dedicâ ai libris: si clame Pagjine7.
15 maggio 2007
I Langobarts a Sant Salvadôr
A Sant Salvadôr, sot de gleseute di Sant Silvestri, e je une necropoli langobarde: un cimitieri (tal dissen, un vuerîr langobart: un di chei che a podaressis jessi stâts sapulîts a Sant Salvadôr).
Al è un dai sîts plui impuartants de regjon e se o lais al museu di Cividât, li o cjatais une vore di materiâl (ancje preziôs) che al è stât cjatât propit a Sant Salvadôr.
Jo o speri che a nissun i vegni tal cjâf di domandâ che i reperts a tornin a jessi puartâts in Comun di Maian: a Cividât a son plui sigûrs.
Se o passais propit denant de gleseute, di front dal cjistiel, o cjatais une tabele che e fevele propit de necrepoli che e je juste sot dal paviment.
Vinars aes 18.30 li de fieste des cjariesiis (almancul si clamave cussì une volte) al vignarà presentât il lavôr di doi zovins dal Malignani che a àn vinçût un premi pai rilêfs che a àn fat achì.
Tal prin coment us met l'articul dal Gazzettino.
Al è un dai sîts plui impuartants de regjon e se o lais al museu di Cividât, li o cjatais une vore di materiâl (ancje preziôs) che al è stât cjatât propit a Sant Salvadôr.
Jo o speri che a nissun i vegni tal cjâf di domandâ che i reperts a tornin a jessi puartâts in Comun di Maian: a Cividât a son plui sigûrs.
Se o passais propit denant de gleseute, di front dal cjistiel, o cjatais une tabele che e fevele propit de necrepoli che e je juste sot dal paviment.
Vinars aes 18.30 li de fieste des cjariesiis (almancul si clamave cussì une volte) al vignarà presentât il lavôr di doi zovins dal Malignani che a àn vinçût un premi pai rilêfs che a àn fat achì.
Tal prin coment us met l'articul dal Gazzettino.
14 maggio 2007
Gnovis che a rivin di Colonia Caroya
Gnovis di Colonia Caroya
Caricato da friultv
Se o volês viodi su la mape, dulà che e je Colonia Caroya, fracait achì.
13 maggio 2007
Fieste de mame!
12 maggio 2007
Atentât!
Dopo diviersis setemanis di sut, un bon burlaç al passone parsore Maian, lassant aghe a seglots e no dome.
Di fat, un folc al à trat sul Cuel dal Fum e al à crevât in doi un peç che al jere là parsore. I testemonis dal event a àn declarât che il sclop al è stât precedût di une grande lûs rosse...
Di fat, un folc al à trat sul Cuel dal Fum e al à crevât in doi un peç che al jere là parsore. I testemonis dal event a àn declarât che il sclop al è stât precedût di une grande lûs rosse...
11 maggio 2007
I toponims dal comun di Maian
Come che si pues lei te sezion dal sportel, il comun di Maian al è daûr a fâ une ricercje su la toponomastiche. Il progjet al è in colaborazion cu la Societât Filologjiche Furlane. Se us va di dâ une man, contatait il sportel pe lenghe furlane dal comun di Maian.
10 maggio 2007
Cunvigne a Colorêt: ai 19 di Mai
Cunvigne a Colorêt: ai 19 di Mai
Caricato da friultv
09 maggio 2007
Zornade de Europe
Vuê la Europe e ricuarde la declarazion Schuman dal 1950. Dal 1985 cheste zornade e je deventade la Zornade de Europe e duncje e je une fieste par ducj i stâts europeans.
Te foto us ai metût la cjartute des lenghis locâls che si fevelin in dut il continent: altris informazions lis cjatais sul sît di Eurominority.
Te foto us ai metût la cjartute des lenghis locâls che si fevelin in dut il continent: altris informazions lis cjatais sul sît di Eurominority.
Aghis di Buie
Il Vicesindic di Buie, Stefano Bergagna, che o ringrazii, mi à visât che doman, joibe ai 10 di Mai, a Buie li de Cjase de Zoventût a Sant Stiefin, e sarà une serade par presentâ un lavôr su la Ledre e i altris riui di Buie: il progjet si clame propit Aghis. A saran presints ancje i candidâts sindics Marcuzzo (sindic in cjarie) e Taboga: chest an a Buie si vote.
Cuasit cuasit o fâs un salt (no te aghe... ma a Sant Stiefin!).
Cuasit cuasit o fâs un salt (no te aghe... ma a Sant Stiefin!).
08 maggio 2007
Mandi Enricon
Vuê o aprofiti par saludâ un gno amì che al è "di là de aghe"... ma une vore "di là de aghe": al è Enricon, che o vês za viodût.
Enricon al fâs l'alpin e par trê agns al sarà tai Stâts Unîts par une incarghe intune base americane: cheste foto me à mandade cuant che al è rivât in Americhe.
Mandi Enricon e mi racomandi: visiti di ce che tu mi âs prometût! Mandi mandi
Enricon al fâs l'alpin e par trê agns al sarà tai Stâts Unîts par une incarghe intune base americane: cheste foto me à mandade cuant che al è rivât in Americhe.
Mandi Enricon e mi racomandi: visiti di ce che tu mi âs prometût! Mandi mandi
07 maggio 2007
Pascat day: Woodstock furlane
Al mancje inmò un pôc di timp, ma al è miôr tacâ a visâ adore... e duncje ve chi il Pascat day 2007, une sorte di Woostock furlane, che si ten ogni an tai prâts di Cjaurià.
Apontament pai 8 e 9 di Jugn.
06 maggio 2007
La letare pal Ministri Gentiloni
Come che us ai za dit, o vevi propit gust di dî une robute intune orele al ministri Gentiloni che però nol è vignût.
Dut câs o vevi preparât un volantin e mi jeri fat dâ une letare preparade dal Comitât 482, che i ai dât a Marcello Fiori, segretari gjenerâl dal ministeri des telecomunicazions.
Chest al è il test dal volantin consegnât:
"PLUI RISPIET PAI DIRITS LINGUISTICS!
Dopo dai 6 di Mai dal 1976 il Friûl al ringrazie e nol dismentee
Tal 2007 il Guvier e la RAI si son dismenteâts dal FURLAN, IL FRIÛL AL DOMANDE un contrat di servizi radiotelevisîf public plui just, che al rispieti la leç statâl 482/99 di tutele des minorancis linguistichis!"
Tal prin coment us met ancje la letare, scrite dal Comitât 482, che o ringrazii.
Dut câs o vevi preparât un volantin e mi jeri fat dâ une letare preparade dal Comitât 482, che i ai dât a Marcello Fiori, segretari gjenerâl dal ministeri des telecomunicazions.
Chest al è il test dal volantin consegnât:
"PLUI RISPIET PAI DIRITS LINGUISTICS!
Dopo dai 6 di Mai dal 1976 il Friûl al ringrazie e nol dismentee
Tal 2007 il Guvier e la RAI si son dismenteâts dal FURLAN, IL FRIÛL AL DOMANDE un contrat di servizi radiotelevisîf public plui just, che al rispieti la leç statâl 482/99 di tutele des minorancis linguistichis!"
Tal prin coment us met ancje la letare, scrite dal Comitât 482, che o ringrazii.
Par no dismenteâ
A son passâts 31 agns e al semee pardabon un altri Friûl. La nestre storie plui resinte si divît tra un "prime" e un "dopo" dal taramot dai 6 di Mai dal 1976.
Jo o ai vude la furtune di nassi dopo e di no vê vût muarts ta chê disgracie. Il gno ricuart di vuê al va ae siore Luciana Bonatti Mora e al dotôr Franco Mora, mancjâts tancj agns dopo dal taramot, ma che ta chê emergjence a àn fat tant pal nestri paîs.
05 maggio 2007
Lunis o soi a Radio Onde Furlane
Lunis ai 7 di Mai aes 10.00 o sarai ospit a Radio Onde Furlane cun Marino Plazzotta par fevelâ de Patrie dal Friûl di Avrîl, ma soredut di pre Toni Beline e dal ultin libri: La fatica di essere prete.
Il Ministri Gentiloni a Susans
Zornade di "ultimis oris": a 'nd ai savude une altre e simpri al ultin moment... Vuê sabide ai 5 di Mai aes a misdì al è in program un intervent dal Ministri pes telecomunicazions Gentiloni (te foto) vie pe cunvigne de Protezion Civîl a Susans in Cjistiel, in ocasion dal aniversari dal taramot dai 6 di Mai dal 1976.
Mi plasarès propit di lâ a dîsi une robute intune orele, a proposit de cuestion dal contrat di Servizi e de tutele de lenghe furlane in RAI...
Mi plasarès propit di lâ a dîsi une robute intune orele, a proposit de cuestion dal contrat di Servizi e de tutele de lenghe furlane in RAI...
04 maggio 2007
Screât il Bar...bi
No ai rivât a fâlu prime e us visi dome cumò parcè che ancje jo lu ai savût usgnot: il barut dal centri sportîf al è stât screât cheste sere e si clame Bar...bi.
La persone che lu à in gjestion e je Barbara, la fie di Gabry, la Barbiane di Cjaurià.
No ai stât tant e o tornarai ta chescj dîs: e à fat un biel lavôr e jê e je dal sigûr brave.
La persone che lu à in gjestion e je Barbara, la fie di Gabry, la Barbiane di Cjaurià.
No ai stât tant e o tornarai ta chescj dîs: e à fat un biel lavôr e jê e je dal sigûr brave.
03 maggio 2007
Rene e Gardo intun libri sul taramot
Biele serade martars di sere alì di Gardo, pe presentazion di un libri sul Taramot, fat di Toni Russo, il diretôr di "La voce della Montagna".
Il libri (te foto, la cuviertine fotografade di Ranieri Furlan, che o ringrazii) al fevele dal taramot dal 1976 e al ripuarte doi episodis particolârs: la tragjedie viodude di une femee di Trivià (la famee di Rene e Gardo) e di un piçul comun di mont, Resiute.
Mi à plasût l'intervent di Giorgio Santuz, che in chê volte al jere parlamentâr e che fin chê altre sere no vevi mai sintût a fevelâ dal taramot.
Une vore sintût ancje l'intervent dal autôr, Toni Russo. La sale e jere plene e o speri che il libri al sedi biel come la presentazion.
Il libri (te foto, la cuviertine fotografade di Ranieri Furlan, che o ringrazii) al fevele dal taramot dal 1976 e al ripuarte doi episodis particolârs: la tragjedie viodude di une femee di Trivià (la famee di Rene e Gardo) e di un piçul comun di mont, Resiute.
Mi à plasût l'intervent di Giorgio Santuz, che in chê volte al jere parlamentâr e che fin chê altre sere no vevi mai sintût a fevelâ dal taramot.
Une vore sintût ancje l'intervent dal autôr, Toni Russo. La sale e jere plene e o speri che il libri al sedi biel come la presentazion.
02 maggio 2007
Far east Sant Denêl
A Sant Denêl e rive la art di soreli jevât cu lis sculturis dal artist corean Doh Heung Rok. Alessandro Venuti, curatôr dal event, nus segnale che li dal Museu dal Teritori si podarà visitâ la mostre dai 5 ai 20 di Mai. Tal prin coment us met il comunicât stampe.
La scree de mostre e sarà cheste sabide aes 18.30.
La mostre e je realizade in colaborazion cu la associazion Servi di Scena.
La scree de mostre e sarà cheste sabide aes 18.30.
La mostre e je realizade in colaborazion cu la associazion Servi di Scena.
01 maggio 2007
Prin di Mai in musiche
Di cualchi an e je la usance di passâ la fieste dal Lavôr cuntun conciert che a fasin a Rome in place Sant Zuan. Alore o ai dit, stant che no mi semee che a vedin sunât tancj furlans a Rome, "O fâs un Prin di Mai in musiche ancje jo", fasintjus scoltâ Straulin-Fedêl-Vescul (te foto, di çampe a drete: Lino Straulino, Stefano Fedele e Loris Vescovo), trê dai cjantautôrs plui impuartants de nestre regjon.
Par scoltâ une cerce de lôr musiche, fracait achì.
Us consei la lôr reinterpretazion di "La biele stele"...
Par scoltâ une cerce de lôr musiche, fracait achì.
Us consei la lôr reinterpretazion di "La biele stele"...
Iscriviti a: Post (Atom)


c: text/html

text:
— No stâ moviti, Spilot. E viôt di stâ cidin!
Il Comissari Rocheton e il so amì a jerin distirâts sot di un arbul, pontant il roiuç dal boscut, propit indulà che al faseve un comedon.
— Ahh! — al veve sossedât Spilot, cimiant cui voi plens di sium.
Il Comissari lu veve cjalât di brut.
— Cîr di stâ dismot! Al mancje pôc a miezegnot.
— Ma cui stino spietant? No ai mico capît… — Spilot al faseve fature a restâ sveât.
Sbrufant, Rocheton al veve contât.
— Îr no rivavi a durmî e o fasei une cjaminade intal boscut. Dulintor il cidinôr al compagnave la mê svearole. Ancje il svint al polsave, puartant su la sô code cuiete il lament flevar di cualchi gri.
— Rivât dongje il roiuç, o vevi viodût un strani slusignament che al rompeve il scûr: une femine sentade sul ôr che a zuiave cui braçs dentri de aghe. A cjantave une naine lizere e ducj i siei cjavei a spielavin la lûs da lune. Une agane!
Altre sossedade di Spilot. Rocheton al jere lât indenant.
— Di bot si jere zirade viers di me. Ancje se o jeri platât daûr di un arbul, mi veve viodût! Corint mi jere vignude incuintri, simpri cui cjavei sluminants come stelis! Jo mi jeri blocât, plen di pôre! Cuant che e jere dongje l’arbul si è butade tal roiuç. A mi mi è vignût fastidi e po no mi visi plui nuie.
— Isal sigûr, Comissari? — Al veve suspietât Spilot. No saran mico i fasûi in tocjo dal ostîr che i àn fat viodi cheste agane?
Rocheton al veve sfulminât il so amì cuntune voglade.
— Cumò stâ cidin!
Intal zîr di pôc, i doi poliziots si jerin indurmidîts.
Vignude matine e lassade la lôr postazion, si jerin indreçâts viers la ostarie par un bon cafè.
Di fûr al jere dut un moviment.
— O sin a pene tornâts dal boscut! — Al veve spiegât l’ostîr. — Al somee che usgnot passade, Vigje La Mate a sedi stade a lavâ peçots su la rive dal roiuç. Un bleon i è scjampât di man e par cjapâlu la vecje e je colade dentri te aghe! Par fortune che a veve i bigodins di fier sul cjâf che a slusivin, se no nissun la viodeve!
— Spilot… — al veve cisicât Rocheton. — No stâ contâ a nissun de gnot passade. Di bon che almancul cussì si è disberdeât il câs da la agane cui cjavei di lûs.
di Massim Furlan
#1125

robotstxt: allowed

filter: keep


text:
Lenghe bretone
Il brèton e je une lenghe celtiche che si fevele inte zone ocidentâl de Bretagne, inte France nord-ocidentâl. E je une lenghe in pericul, ancje se a son stâts fats un grum di tentatîfs di promovile, e si calcole che e sedi fevelade cumò di plui o mancul 500.000 personis (e jerin plui di un milion al inizi dal XX secul). E je documentade za dal V secul, e e samee che sedi rivade cui imigrants de Grande Bretagne, cuntune piçule influence de lenghe de Gallie.
Come carateristichis lenghistichis, si note che i pronons si fondin cun lis preposizions, e che l'ordin de frase al è une vore flessibil. Pe scriture al ven doprât l'alfabet latin e la grafie plui doprade e je chê unificade o standard, ma esistin ancje altris doi sistemis, (chel elaborât dal canonic Fransez Falc'hun e un altri clamât interdialetâl).
I prins scrits in breton a son dal IX secul. In zornade di vuê, par vie dal stât legâl contrari e de esclusion totâl de vite publiche e de scuele, la trasmission de lenghe e je stade frenade un grum. Par chest l'Unesco e considere il breton come une des lenghis europeanis plui a riscjo di estinzion tal futûr plui prossim.
Dialets[cambie | modifiche il codiç]
Si distinguin doi grups dialetâi: :
- Ocidentâl (che al inclût lis regjons dal Bro Kernev, Bro Dreger, Bro Leon e Bro Gwened)
- Orientâl (principalmentri la regjon di Bro Gwened)
Lis difarencis tra i diviers dialets a son però piçulis, e basadis soredut su la posizion dal acent tonic e su la pronuncie. Il vocabolari e la gramatiche dai doi dialets a son praticamentri compagns.
Carateristichis[cambie | modifiche il codiç]
Pal non, i sostantîfs e i nons propis a àn desinencis pai diviers câs gramaticâi, ma no son veris e propris declinazions. Il plurâl si fâs cun la desinence ed (es. lampous-lampoued, ucei; loen-loened, fradis), ma a son ciertis ecezions come:
- ien (ion in gwenedeg) pai nons di professions (skolaer-skolaerien, mestri).
- où e ioù (eu e ieu in gwenedeg) pai ogjets (taolioù, taulis; gweleoù, jets).
- on par peraulis pôc usadis come laeron (laris).
- Spes a vegnin ancje zontadis une o plui vocâls dentri di une peraule, come tai câs di maen-mein (piere), abostol-ebestel (apuestul), louarn-lern (bolp). Chest al podarès jessi sei l'ausiliâr di un sisteme partecipant, sei infezion vocaliche inte desinence, come tai câs di bag-bigi (nâf), forn-ferniel (for), moualc'h-mouilc'hi (merla) ie kar-kerent (parint).
- A son ancje formis plurâls iregolârs, come den-tud (om), marc'h-kezeg (cjaval), buoc'h-saout (vacje) e ki-chas (cjan).
Par un cuindis sostantîfs al esist ancje il gjenar duâl, de membres orgànics que no fan servir el plural, come an daoulagad (i voi), an daouarn (lis mans) e an divhar (lis gjambis).
Pal articul, l'articul determinât al à trê formis,e al è ancje un articul indeterminât che al ven dal francês. Lis trê formis a son:
- Devant di une dentâl, h mute e vocâls an e eun, come par esempli an arar/un arar (l'arada) i an hent/un hent (la rote, l'itinerari).
- Devant de L, al e eul come par levr/ul levr (il libri).
- Devant di Y e des altris consonants, ar e eur, come par ar penn/eur penn (il cjâf), ar c'hoar/ur c'hoar (la sûr) e ar yar/ur yar (la gjaline).
Il verp si presente al infinît come une lidrîs monosilabiche cence desinence: mont (lâ), lenn (lei), koll (pierdi) e chom (restâ). Sovint derfiven d'un nom, cuntune terminazion che e varie di un verp a chel altri come par esempli c'hoarzhin (ridi) e redek (cori). A son dôs coniugazions:
- Une impersonâl, tignude sù dai pronons sogjet che a acompagnin une particele e che no tocje lis personis verbâls e lis formis. Par esempli: koustet (durmî)
- Present: Me a gousk, hi a gousk, te a gousk, eñ/hi a gousk, ni a gousk, c'hwi a gousk, int a gousk.
- Imperfet: Me a gouske, te a gouske, e v.i.
- Futûr: Me a gousko, te a gousko, e v.i.
- Une personâl, dulà che la persone e je definide de desinence particolâr, che varie a seconde dai dialets.
- Present: Kouskan, kouskez, kousk, kouskomp, kouskit, kouskont.
- Imperfet: Kouslen, kouskes, kouske, kouskemp, kousket, kouskent.
- Futûr: Kouskin, kouski, kousko, kouskimp, kouskoc'h, kouskint.
- I verps iregolârs a son trê e no son tant doprâts:
- Mont/monet (lâ); Present: an, ez, a, eomp, it, eont; Imperfet: aet; Futûr: in, i, ay, imp, afet, int.
- Bezañ/bezout (jessi) al à cuatri coniugazions cence dopli ûs, come lis altris:
- Coniugazion corint (sogjet, atribût e verp) An ti a zo bras (La cjase e je grande)
- Coniugazion enfatiche (atribût, verp sogjet) Bras eo an ti (Grande e je la cjase)
- Coniugazion di lûc En ti emañ an den (L'om al è inte cjase)
- Coniugazion di abitudin En ti a vez e-pad an deiz (Lui al è cjase dut il dì)
- Ober (fâ) che al à funzion di verp ausiliâr; ainsi (llegeixo), lenn a ran (jo faig llegir), mont a ran (jo faig anar).
Pai pronons personâls, a son doi gjenars: chei sogjet, che a precedin il verp pe coniugazion impersonâl, e chei combinâts cun lis preposizions gant (cun) e evit (par); par esempli, ganin, ganit, gantañ, ganti, ganeomp, ganeoc'h, ganto (cun mi, cun tu, cun lui, e v.i.) e evidon, evidout, evitañ, eviti, evidomp, evidoc'h, evito (par mi, par ti, par lui, e v.i.).
Par costruî il comparatîf e il superlatîf si zontin i sufìs invariabii oc'h e a. Esempli: brav-bravoc'h-bravañ (biele, plui biele, la plui biele).
I numars a seguissin un sisteme vincjesimâl, lis unitâts a son a vincj a vincj cun masculin e feminin: daou-div (doi-dôs), tri-teir (trê), pevar-peder (cuatri). I prins dîs numars a son: unan, daou, tri, pevar, pemp, c'hwec'h, seizh, eizh, nav, dek. I numars plui grancj si fasin a unitâts di vincj: unan-warn-ugent (un disore vincj, 21), c'hwec'h-ha-daou-ugent (sîs e dôs vincj, 46), naontek-ha-tri-ugent (nûf e trê vincj, 79) i daou-warn-ugent (dôs e vincj, 22).
Numar di fevelants[cambie | modifiche il codiç]
Inte prime inchieste su la difusion dal breton, tra i agns 1886 e 1914, si calcolave che a jerin cirche 1.300.000 fevelants, ven a stâi il 95% dai abitants de Basse Bretagne. Sui limits di difusion de lenghe si sa de inchieste lenghistiche di Coquebert de Montbret, fate tal 1806, che i limits a jerin i stes di chei dal XIV secul, par cui la lenghe no veve vût diminuzions. Intun gnûf calcul, fat tal 1952 dal professôr François Gourvil, al vignì fûr che tra i abitants de Basse Bretagne:
- 100.000 fevelavin dome breton, soredut feminis.
- 700.000 a fevelavin principalmentri in breton, ma capivin il francês.
- 300.000 a cognossevin il breton, ma a dopravin in gjenar il francês.
- 400.000 no capivin il breton e fevelavin dome par francês.
In seguite a son stâts fats altris scandais, plui aprossimâts. Intal 1969 Galv al calcolà che il breton al jere fevelât di un milion di personis, ma la metât lu doprave dome ogni tant. Secont, tal 1980, a jerin 700.000 bretonofons, includûts i emigrâts, ma di chescj dome 250.000 lu fevelavin abitualmentri. Intune inchieste dal 1987 su 1.200.000 de Basse Bretagne:
- 700.000 a capissin il breton
- 600.000 lu fevelin
- 240.000 lu doprin spes.
Però ogni àn a murin 15.000 bretonofons e si formin dome 2.500 gnûfs fevelants, par cui la diminuzion de lenghe e je simpri plui evidente. Cussì a forin i risultâts di une inchieste plui detaide fate di Yann-Gristoff Bozec tal 1974, cun ancje dâts a seconde de etât:
Cheste cifre duncje e rapresentave il 44,3% dai abitants de Basse Bretagne. Intune gnove inchieste fate tal 1983 di Jorg Gwegen e à dât fûr chescj risultâts:
Cheste cifre za calcolave dome il 25,7% dai abitants de Basse Bretagne; daspò di chest la situazion e je deventade ancjemò piês, par vie che cirche 20.000 bretons a lassin ogni an il lôr paîs, soredut bretonofons, viodût che la Basse Bretagne e je la zone mancul svilupade e plui puare. Chest al à ancje puartât ae nassite di isulutis di bretons a Paris, Marsilie e altris grandis citâts, dulà che si organizin spes fiestis folkloristichis e concors di poesie. Si stime che a podin jessi un 300.000 fevelants breton fûr de Bretagne, di cui 32.722 intai Stâts Unîts di Americhe. Il numar di personis che a fevelin il breton però al continue a calâ. Secont une inchieste dal gjornâl La Télegramme dal 1997, tra i abitants de Basse Bretagne, uns 250.000 (il 20%) a savevin fevelâ par breton, ma dome il 6% tra chei cun mancul di 40 agns e l'1% di chei cun mancul di 20, ancje se altris 600.000 lu rivin a capî. Purpûr, il 88% dai 2500 intervistâts a sostignivin la inclusion dal breton intes scuelis.
Insegnament dal breton[cambie | modifiche il codiç]
Ancje se la maiorance de inte e samee a favôr dal insegnament dal breton (secont une inchieste, il 77% dai breton al è dacuardi), la sô presince intes scuelis e je ancjemò minime. Dal 1971 e je previodude une ore par setemane di breton, e dal 1991 e je ancje previodude l'insegnament di cualchi materie in breton. Tal 1958, Armans ar C'halvez, un abat breton, al fondà la prime scuele di insegnament in breton, la scuele catoliche "Skol Sant-Erwan" che e fo ative tra il 1958 e il 1961. Tal 1977 a vierzin lis primis dôs scuelis-scune Diwan (semence) a Kemper e Bro Leon, cuntun totâl di siet frututs, ispiradis des ikastolak baschis e des yisgolion meithin galesis, cun insegnament completament in breton e di stamp alternatîf. Di chê altre bande, dal 1990 la France e à creât cualchi scuele bilengâl, cussì che intal 1991 a jerin za 545 students in 13 scuelis, come ancje 400 universitaris. Fin tal 1996 i fruts bretons che a vevin studiât intune scuele cul sisteme “diwan” o intune bilengâl a jerin 7.000. Intal an 1997-1998 il numar di arlêfs che a studiavin in breton al jere cussì:
Intal an scolastic 1999-2000 uns 2.256 fruts a studiavin intes 34 scuelis diwan, plui altris 1.900 intes scuelis Div Yezh (bilengâls publichis) e 1.400 intes scuelis Dihun (religjosis), par un totâl di 5.556 arlêfs, un 20 % in plui dal an prime. Il breton al ven ancje insegnât come lenghe in cualchi istitût superiôr di Paris, Versailles e Créteil.
Cjale ancje[cambie | modifiche il codiç]


text:
“Pizziche, tarante e tammuriate” si unissin inte musiche cun elements etnics, sonoritâts jazz e rangjaments gnûfs, furnîts di une serie di struments insolits e esotics (tembûr curdi, fujara, flauts e percussions etnichis, violin e tancj altris), mantignint però inalterât il ritmi origjinâl de tradizion. Al centri de atenzion, la tradizion siciliane che e puarte dentri i segns de art e de musiche di dutis lis civiltâts che a son passadis, dilunc dai secui, pe nestre Kolymbetra dal Mediterani, in mût particolâr la influence dai paîs Araps, de Turchie, par dopo passâ ae Grecie e ae Spagne, cirint une gnove centralitât dal Mediterani e de sô storie. Vincidôrs dal concors Sunâ@Folkest 2016 e finaliscj al Premi Parodi a Cagliari, a partecipin di dirit ae edizion 2017 di Folkest.
Formazion: Stefano Torre – vôs, ghitare, bouzuki, mandulin, friscalettu, baghe; Filippo Renna – vôs, tambûrs a curnîs, percussions; Ashti Salam Abdo – vôs, percussions, saz-tembûr; Calogero La Porta – armoniche; Andrea Dall’Olio – violin; Gabriele Montanari – violoncel.
Viale Barbacane, 17 – 33097 Spilimbergo (Pn)
Tel. 0427 51230
email: info@folkest.com
P.I. 01419440936


text:
14 di Avost
Il 14 di Avost e je la 226° zornade dal Calendari Gregorian, (la 227° se l'an al è bisest). A mancjin 139 zornadis pe fin dal an.
Acjadiments[cambie | modifiche il codiç]
In Friûl[cambie | modifiche il codiç]
Vie pal mont[cambie | modifiche il codiç]
- 1385 - I castilians vegnin sconfîts dai portoghês in te batae di Aljubarrota
- 1896 - In tal Yukon ven scuviart l'aur
- 1945 - Seconde vuere mondiâl : il Gjapon daspo jessi stât bombardât dai merecans , al acete la pâs.
- Massimilian Kolbe al mûr in tal bunker de fam daspo che si jere ofiart volontari al puest di un âtri prisonîr
Nassûts vuê[cambie | modifiche il codiç]
Muarts vuê[cambie | modifiche il codiç]
Fiestis[cambie | modifiche il codiç]
In Friûl[cambie | modifiche il codiç]
Vie pal mont[cambie | modifiche il codiç]
- Pakistan Dî de indipendence
Religjosis[cambie | modifiche il codiç]
Sant Massimilian Kolbe predi


text:
Nuove tecnologie
Azioni e attività
Il miorament in clâf tecnologjiche dai ambients e dai spazis di vite al rapresente un setôr strategjic pal disvilup dal teritori, individuât te Strategjie di Specializazion Inteligjente Regjonâl (S3) dentri de aree clamade par inglês "Smart Health” e frontât midiant dal sostegn e de partecipazion a iniziativis e a progjets di inovazion tecnologjiche.
La Regjon e sosten e e finanzie progjets di ricercje e di disvilup in colaborazion tra impresis, universitâts e altris organisims di ricercje par realizâ prodots, procès o servizis inovatîfs di introdusi sul marcjât. Intal 2018 si previôt la conclusion dai progjets standard dal prin bant 2016, e la aprovazion e l'inviament di gnûfs progjets riferîts al bant aprovât intal 2017.
Par vê plui informazions:
La Regjon e partecipe al Program, clamât par inglês Active Assisted Living, indreçât a creâ lis miôr cundizions di vite pes personis anzianis e a rinfuarçâ lis oportunitâts di disvilup economic e industriâl, ancje cun respîr internazionâl, intal setôr di riferiment.
Par vê plui informazions:
Il Consei e la Zonte regjonâl, in colaborazion cul JRC a àn organizât - come programât - un event che al à cjapât dentri il Sisteme regjonâl de ricercje e rapresentants di altris Conseis regjonâi talians. L'event si è disvilupât intal ambit des azions previodudis dal Protocol di intese tra Regjon e JRC e al à rapresentât la continuazion des iniziativis realizadis cu la edizion 2016 “Science meets Regions” (“La sience e incuintre lis regjons”) che e à puartât a adotâ la Cjarte regjonâl sul Invecjament atîf.
La edizion dal mês di Zenâr dal 2018 e je stade la ocasion par presentâ la metodologjie e i prins risultâts dal lavôr sinergjic tra Regjon, Ents di ricercje e JRC su la cualitât di vite de popolazion anziane e sul invecjament atîf, focalizantsi sul teme dal Alzheimer.
Par vê plui informazions:
- Cjarte regjonâl sul Invecjament atîf
- Il Centri comun di Ricercje de Comission europeane (JRC) al furnìs une poie sientifiche e tecniche ae progjetazion, al disvilup, ae atuazion e al control des politichis de Union europeane. Al è finanziât in maniere direte de Union europeane.
Al ven consolidât chest Portâl, nassût cul intindiment di dâ visibilitât a iniziativis, ativitâts e intervents publics e dal privât sociâl che a vegnin fats sul teritori regjonâl pe promozion dal invecjament atîf. Si sosten la incressite de partecipazion di Ents e di associazions cun incuintris di formazion e cun iniziativis promozionâls di bande de Redazion dal portâl, ancje cu la colaborazion di INSIEL, par facilitâ e aumentâ il coinvolziment ae vite dal sît web dedicât.
Al è previodût l'ûs dal indiç di Invecjament Atîf (par inglês, Active Ageing Index-AAI) par rilevâ e par monitorâ dâts e informazions buinis par indreçâ in maniere eficace politichis e strategjiis di intervent te nestre regjon.
Par vê plui informazions:


text:
Partît Independentist Puertorican
Il Partît Independentist Puertorican (spagnûl Partido Independentista Puertorriqueño, PI) al è un partît che al sosten la indipendence di Puerto Rico dai Stâts Unîts. Al è un dai trê grancj partît de isule, e il secont plui vecjo come date di regjistrazion.
Il PIP al è un partît di çampe che al sosten une politiche sociâl-democratiche. La politiche indipendentiste dal partît e à vût il supuart di un grum di int di dut il mont, e in particolâr dal centri e sud Americhe. Intal Novembar 2006 un congrès organizât a Paname cun rapresentants di 22 paîs merecans al à puartât ae formazion di un Comitât permanent di lavôr a supuart de indipendence.
La bandiere dal partît e je verde, cuntune crôs nordiche blancje dentri; il vert al rapresente la sperance di libertât, la crôs blancje il sfuarç par vêle e l'impegn pe democrazie.
Leams esternis[cambie | modifiche il codiç]
- (spagnûl) (inglês) www.independencia.net/


text:
Ogni volte che sint fevelâ di someancis e diferencis, mi vegnin tal cjâf chei doi: Oreste, scaltri e trist come la peste, e Zuan, sudiziôs e bon come il pan. Chescj doi zimui, a si volevin un ben dal mont. Rivâts in ore di zoventût, cuant che il voli si inacuarç des taronditâts femininis, Oreste si da un dafâ mostri [...]
Tag: Luciano Marinig
Il bosc di Vico al jere plen di cjastenârs, e la stagjon e veve za madressât lis cjastinis. Chest bosc al jere a confin dal curtîl dai Mions indulà che a vivevin trê fameis. Cuatri frutats di chestis fameis, il Bobo, Strighie, il Tate e il Puti si jerin aleâts intune bande par fâ dispiets, come che si usave in [...]
Nart e Juine no vevin fîs, a vivevin bessôi in chês cjasononis di une volte, cu la stale tacade e une braide grandonone ator, il lavôr, al jere tant che si voleve , e cussì a pensarin ben di cjatâ un aiût. In paîs e viveve une puare femenute vedue di non Nine, cuntun frutin di cressi di non Gjovanin [...]
Ogni paîs, in sen di sè stes al cjate dentri dai personaçs origjinâi e culì us conti di Vigji, sorenomenât il “sclendar”: magri come un bacalà suiât, cence istruzion scuelastiche, ma fuart di chê inteligjence naturâl che ogni tant la nature e premie un ca e un là. Lavoradôr di fâ pôre, plen di buine volontât e snait su ogni [...]
I tons dal canon di Cjaurêt si fasevin simpri plui in ca, e la int come le paisse e scjampave jù pe plane furlane. Un dì tal curtîl dai Pontons, popolât di cuatri fameis, si presente un jeur dut spaurît di chês canonadis, no us dîs il diauleri, ducj a vierzi puartis di cjase, stale, arie, gjalinâr, cun chê di [...]
No jere une volte che Pieri al les fûr di cjase cence vêle cun se. I voleve un ben da la anime a Julie, cuet disfat di jê, e no sai ce dîus… Doi voi sflandorôs e vîfs, ferâi di otomobil; doi pareurts su di une carocerie di fâ zirâ le cavoce, e chê biele musute rosse pareli a un [...]
Nando pitôr al veve nomine e snait di savê ben messedâ pinel e colôr. Un dì un plevan di un paîs da la basse lu clame a pitâ un crist su la crôs, e par davuelzi chê vore oltri il dovût onorari i da lozament fintremai a lavôr finît. Il contrat al fo fat e Nando al scomence il lavôr [...]
Vigji Rost al veve cuatri fîs batiâts cul non di: Visto, Firmato,Timbrato e Spedito. Vigji al veve fat dute le vuere dal ’15 come puarte-ordins dal uficiâl di comant. A Vigji i lave al cûr di vê une fie par dâi il non di Vitorie, ma le femine viodint il patriotisim da l’omp, i veve sierât l’ufici di colocazion, mai [...]
Puare mê none e jere une di chês feminis che tant e decantavin i pulitics dal regjim fassist. Alte un metri e novante, largje di flancs e cun curvis che Maranello al varès podut lâ a platâsi ,cul contribut di gno nono e veve metût in soreli ben disevot fîs, ducj mascjos (cun chei vot milions di baionetis ca ziravin [...]
Tal curtîl dai Pontons dopo la prime vuere grande a jerin a stâ cuatri fameis, chê di Cico, chê di Bidin, chê di Fresc e che di Poltane. Ducj a vevin la vacjute, cualchi cjamput e un stric di tiere par ort dongje il sacrosant gjalinâr. Poltane nol veve nie, nancje pantianis a cori pes busis de puarte o sul [...]
Un dì Mariute a pene fûr di messe, si ferme sul sagrât a comentâ la predicje cu lis amiis, e dute cjapade e dîs a gran vôs: “Ma sì po pote, al à reson il plevan a dî che vuê il matrimoni al è deventât un zughet; al è scjars di rispiet, no je religjon, e sa ven la venture [...]


text:
Milan
Milan (lombart ocidentâl Milan, orientâl Milà, talian Milano) e je la citât plui grande de Italie dal nord, cjâf lûc de omonime Citât metropolitane de Lombardie, la regjon plui popolose e ricje dal nord. La citât e à cirche 1.347.036 abitants (2016), ma la popolazion de intire aree urbane (La grande Milano) e je cirche di 4.280.820 personis (stime dal 2006). I siei abitants si clamin milanês, ma spes si dopre ancje la peraule meneghin, de mascare dal carnevâl Meneghino, o ambrosians, di Sant Ambrôs, patron de citât (fieste ai 7 di Dicembar).
Par un grum di secui, il non di Milan al è stât Mailand, che al è ancjemò vuê il non par todesc; al ven fûr dal celtic Medelhan (ven a stâi "tal mieç de plane") che al devente Mediolanum pai Romans.
La citât e je famose pe mode (e je sêt di diviersis ditis impuartantis dal setôr e di sfiladis une vore seguidis), pes spesis (in particolâr in Via Montenapoleone) e al è un grues centri finanziari, dulà che si cjate la uniche borse taliane; a Milan e àn la sêt un bon numar di gjornâi talians.
I monuments plui famôs di Milan a son il Domo in stîl gotic, il cjiscjel sforzesc, il teatri de Scale, la glesie di Sante Marie da lis Graziis (dulà che si pues viodi "La ultime cene" di Lenart da Vinci).


text:
Daspò di un periodi dedicât ae musiche irlandese e bretone i Noreia a àn scomençât a creâ un mix unic tra la musiche celtiche e lis tradizions de tiere di origjin.
Un svicinament singolâr e origjinâl che al à dât i siei ri’sultâts, permetint al grup di cjapâ une forme musicâl di grande personalitât tal ’sun, zuiât tune grande varietât di struments.
Formazion:
Anej Ivanuša – flaut, tin whistle, cuarnamuse galiziane, vôs;
Ana Novak – violin, vôs;
Gašper Šinkovec – ghitare acustiche, armoniche, vôs;
Stanči Škarja – cuintribàs, vôs;
Robert Bone – clarinet, piano, whistle.
Viale Barbacane, 17 – 33097 Spilimbergo (Pn)
Tel. 0427 51230
email: info@folkest.com
P.I. 01419440936


text:
Cui che o sin
Ce ise la ACLiF?
La Assemblee de Comunitât Linguistiche Furlane, nassude intal 2015, e cjape dentri in chest moment 136 Comuns dal Friûl–Vignesie Julie e dal Portogruarês dulà che e je une comunitât di lenghe furlane.
La ACLiF e à par obietîf principâl chel di contribuî ae valorizazion e ae difese de coesion teritoriâl, sociâl e economiche de comunitât furlane.
Cui che o sin
Ce ise la ACLiF?
La Assemblee de Comunitât Linguistiche Furlane, nassude intal 2015, e cjape dentri in chest moment 136 Comuns dal Friûl–Vignesie Julie e dal Portogruarês dulà che e je une comunitât di lenghe furlane.
La ACLiF e à par obietîf principâl chel di contribuî ae valorizazion e ae difese de coesion teritoriâl, sociâl e economiche de comunitât furlane.
NEWS
Va ae pagjine des gnovis
EVENTS
Va ae pagjine dai events +


text:
Chilogram
Il chilogram al è la unitât di misure de masse tal sisteme internazionâl.
StorieModifiche
In origjin, il chilogram al jere definît come mil voltis il pês assolût di un volum di aghe pâr al cubul de centesime part di un metri, ae temperadure di fusion de glace, daspò definît come la masse a pression atmosferiche standard di un litri di aghe pure ae temperadure de sô massime densitât. La realizazion pratiche di cheste definizion, però, no jere semplice, ancje parcè che la densitât di un licuit e dipint da la pression, e la pression e dipint de masse: in chest mût si creave une dipendence circolâr te definizion.
Tal 1875 si definì il chilogram come la masse di un cilindri di altece e diametri 39 milimetris componût di une leghe al 90 par cent di platin e dal 10 par cent di iridi. Chest prototip al è conservât tal Bureau International des Poids et Mesures a Sèvres, dongje Paris.


text:
Il Nuovo Friuli – Il Gnûf Friûl (2002).
Lis ikastolas (scuelis dulà che l’insegnament al ven fat par basc) a àn rapresentât un model impuartant par tantis des realtâts minorizadis de Europe là che l’insegnament de e in lenghe locâl al è bandît o contrastât a fuart des scuelis publichis. Pensìn aes calandretas ocitanis, aes diwanbretonis o, cence lâ masse lontan, ae esperience dal Istitût di Sant Pieri dal Nadison là che la volontât e i sacrificis de int a àn imbastît un servizi che il Stât e la scuele publiche si refudavin di dâ. Cemût sono organizadis e cemût funzionino lis ikastolas? Jal vin domandât a Edurne Arruti, diretore de Mariaren Bihotza Ikastola di Donostia, ta cheste interviste realizade ai 29 di Otubar dal 2001.
discjame l’articul in formât *.pdf


text:
CULTURE - LICÔF. Slargjâ il voli te Rêt
Une volte si diseve “navigâ” in internet ma chel verp vuê nol sodisfe plui, nol è plui adeguât. La idee dal web tant che di un mâr di esplorâ, di archivis e bibliotechis eletronichis come isulis di visitâ e forsit botinâ, no corispuint plui ai nestris compuartaments presints.
NAVIGANTS DEVENTâTS GNÛFS ABITANTS_ Nô vuê o sin a stâ in maniere stabile in Rêt. Li dentri o vin la pueste, la bancje, il Comun e lis impresis, gjornâi e libris, il cine e la radio. In cuindis agns, o vin costruît sul web lûcs di socialitât frecuentâts di milions di personis, placis e tinei dulà che ogni dì o partecipìn al dibatiment public, leìnt e comentant chel che altris a àn scrit. Nô stes o produsìn contignûts che dopo o publichìn intes nestris gnovis cjasis digjitâls, sui blogs e sul social networks che o frecuentìn.
In Rêt si sin costruîts une identitât sociâl, o vin cjatât fûr o coltivât afiets e relazions, o vin une reputazion e o savìn a cui dâ fiducie. O esprimìn in libertât nô stes intes conversazions, e ben planc o sin daûr a deventâ cussients dai nestris dirits tant che citadins digjitâi.
LA NOVITÂT_ Cheste vision plui clare e leibile dal nestri fâ e pues jessi riferide – benintindût – ancje a subiets amplis tant che lis coletivitâts umanis, ai atôrs sociâi e aes comunitâts locâls che, in gracie de Rêt, a àn vuê struments partecipatîfs vierts e democratics par dâ imagjin e par contâ in maniere mediatiche il lôr concret jessi a stâ sul teritori. Finalmentri, e pues vignî fûr une identitât sociâl pardabon polivocâl e pluraliste, intai gnûfs Lûcs dal teritori digjitâl.
Ma se o vin gnovis cjasis indulà jessi a stâ, alore e covente une inaugurazion.
Il licôf tant che scree, lu savìn, al è di intindi come un rituâl sociâl gaudiôs par “bagnâ” cuntun brindis ce che o vin creât, chel che prime nol jere. In chê frascje di peç metude sul cuviert des cjasis a pene fatis sù, riunint Nature e Culture, o leìn in prospetive mitologjiis e narazions che la umanitât e met in sene par se stesse, intal so costruî manufats e adatâ in maniere tecnologjiche il teritori aes propriis esigjencis insediativis.
Cun chestis pagjinis dedicadis di pueste ae Culture Tecnologjiche e Digjitâl, la Patrie dal Friûl e scree uficialmentri une sezion editoriâl che e fevele di Lûcs web e di socialitât online, e chest al è un prin licôf. La Patrie al stes timp e je daûr a consolidâ i propris Lûcs web, e cjape in mût simpri plui fuart e definît identitât e conotazion ancje intal mont digjitâl, e cheste e pues jessi calcolade une seconde inaugurazion.
LICÔF DIGJITÂL_ Al è forsit spazi par un paralêl: intal mont fisic, il licôf al è celebrât tal moment de costruzion dal cuviert de cjase, ma o sin ancjemò lontans dal podê la a stâ, stant che ancjemò a àn di jessi finidis lis struturis internis, i implants, il furniment. Intal mont digjitâl, vint a ce fâ cun ogjets e ambients imateriâi, o savìn ben che, di là de publicazion di un sît o di un blog che si pues simpri tornâ a viodi e miorâ, il vêr impegn al è intal mantigniment de comunicazion, par “furnî” in mût simpri plui comut i Lûcs di socialitât dal web, par introdusi intal dialic public contignûts di cualitât.
Chest licôf digjitâl, segn di un impegn, al mostre la promesse di un lavôr intal timp, come che intal timp si davuelç la azion dal jessi a stâ, chel mantignî e vê cure dai teritoris vuê sedi fisics che digjitâi dulà che o vivìn e dulà che o esprimìn nô stes, inte conversazion civîl.
Giorgio Jannis


text:
In chê dì, il Signôr al jere strac parcè che al veve creât il mont e alore al polsave, propit inte setime zornade.
Ator dut al jere biel, il cîl, la tiere, lis bestiis, il soreli, lis aghis… e ancje la creature tirade fûr dal pantan, daspò che i veve soflât dentri la anime, no someave plui un pipinot cence vite.
Po ben, al jere sore pinsîr par vie des stelis: al veve vût un cefâ mostro a picjâlis pulît, che chês i sbrissavin di dutis lis bandis… lis veve batiadis, ma a vanzavin ancjemò tantis cence non e cussì lis à strucjadis intun grum, disint: “Lis metarai a puest doman.”
Pensant e pensant, al veve tirât dongje cualchidune in cjasis clamadis costelazions, par che une a viodès di chê altre, ur veve dât non e direzion: inte cjase dal Scorpion al à metût Antàres, in chê di Cassiopea Schedir, in chê dai Zimui Castore e Polluce, in chê dal Roc Arietis, in chê di Perseo Mirfak e vie indenant.
Nol saveve cemût fâ cul grum, alore al à decidût di lassâlu cussì, al pareve bon, al someave une strade di grave tal scûr dal cîl, lu à clamât Via Lattea. Ma ancjemò al restave alc di no finît: par chest, al Signôr, i cjapave un tic di maluserie.
Stelis grandis, stelis piçulis, stelis fatis sù, stelis cu lis busis, stelis che a scuindevin musichis e poesiis, stelis fatis di claps neris e slusints, stelis che si impiavin e distudavin, stelis a passon pal cîl, stelis in viaç, stelis di dutis lis razis e lenghis, stelis in procession tant che a lessin in pelegrinaç a San Jacum di Galizie…
Intant il timp al passave su la tiere e biel planc oms feminis fruts a cressevin di numar e a cjolevin possès des planuris, des monts, dai mârs, a ju lavoravin, a vivevin parsore.
Ven a stâi che a man a man che la int a murive, la lôr anime si presentave su la puarte dal cîl.
Il Signôr al diseve: “Sì, ven!”, la faseve comodâ intal prât dentri il palaç e al lave a dreçâ il mont.
Al veve un grum di cefâ par bonâ vueris, fermâ i taramots, cuietâ il mâr, gjavâ il burlaç dal cîl – che, cuant dal diluvi universâl al veve rot dutis lis scovis par netâlu -, pensâ aes predicjis di inviâ ai predis di là jù, tignî di voli la puare int, cussì tant straneade e sturnide.
A si capis alore cemût mai che al lassave lis animis in spiete, par dî la veretât ogni tant i vignive un fregul di rimuars di cussience, par vie dal berdei di scugnî discrosâ.
Biel che lis cjalave, une gnot plene di lûs, si je fate strade dentri di Lui une idee miracolose e si è dit:
“Ve, o ingrumarai lis animis tornadis indaûr intal grum grant di Andromeda e chês che no rivin a jentrâ a laran in afit in altris costelazions.”
A planc a planc, une par une, tignintlis pe man a lis à compagnadis e plaçadis al lôr puest.
Daspò, al à spesseât a creâ animis e animis e lis à tacadis intes stelis
Alore cumò lis stelis no son plui dome un côl di claps e di lusôr, a torzeon cence un parcè, ma a son il nît di ogni anime.
O vin une stele par om, che e dismonte cuant che o nassin e nus puarte, secont il nestri sintî, ce che a nus covente par jessi contents.
Al è par chel che di gnot, cualchidun cjalant il cîl, tant che par cirî rispuestis a si domande: “Par câs, aio dismenteât alc là sù? Il lusôr sbusant il neri aial pierdût pe strade la gjonde? La cinise dal mont aie taponât il clâr?”
Parcè che dispès si sintin bessôi, tant che che nus mancjàs il flât e che no fossin fîs de lûs.
E lis stelis a son alì, lustris e simpri plui bielis: a nus cirin, nus clamin, nus cjalin, nus spietin…
di Giuliana Pellegrini


text:
Martars
Martars al è il dì de setemane che al seguìs il lunis e al è seguît dal miercus; il non al ven dal latin Martis dies, che al vûl dî zornade di Marte. Par furlan al è di gjenar masculin.
I nons par inglês e intes lenghis de Scandinavie a vegnin dal diu nordic Tyr. I martars plui impuartants a son il martars gras, ven a dî l'ultime zornade dal Carnevâl, e il martars neri, che al si riferìs ai 29 di Otubar 1929, dì dal crac de Borse di New York, che al fo l'inizi de grant depression. Intai Stâts Unîts lis elezions si tegnin di solit di martars.


text:
Joibe 28 | Otubar 2021 | 944 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2005 | 2002 | 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
Bibie in linie
Denel
Cjapitul 10
La vision di denêl
Grande vision dal agnul
10 1 Tal tierç an di Ciro, re di Persie, i fo palesade une peraule a Denêl, che i disevin ancje Baltazar. La peraule e je vere e la lote dure. Lui al cirì di capî la peraule e intune vision i fo dât di lâ a font.
2 In chei dîs jo Denêl o fasei corot par trê setemanis interiis. 3 No mangjai nissune vivande di chês finis, cjar e vin no jentrarin te mê bocje e nancje no mi ongei, fin che no forin passadis trê setemanis. 4 La vincjecuatresime dì dal prin mês o jeri su la rive dal gran flum, ch’al sarès il Tigri. 5 O alçai i vôi e o cjalai: ve un om, vistût cun munture di fîl; torator dai ombui al veve une cinturie di aur di Ufaz. 6 Il so cuarp al jere come il topazi, la sô muse e lusive come il folc, i siei vôi tant che flamis di fûc, i siei braçs e lis sôs gjambis tant che il sflandorâ dal bronç lusint, e la vôs des sôs peraulis come la vôs di une fulugne.
7 Dome jo Denêl o viodei la vision; i oms ch’a jerin cun me no vioderin la vision, ma un grant spavent ju gafà e a scjamparin a platâsi. 8 Jo Denêl o restai dibessôl; denant di chê vision cussì grande no mi restà nissune fuarce di sorte, la mê muse si splaçà come ch’o fos muart e mi sparì dute la vigorie.
9 O sintivi la vôs des sôs peraulis e sintint la vôs des sôs peraulis o jeri come intrunît; o colai par denant, cu la muse par tiere.
10 Ma ve che une man mi tocjà e mi fasè jevâ sù, trimant, sui genoi e poiât sul dret des mans. 11 Po mi disè: “Denêl, om il plui benvolût di ducj, cîr di capî lis peraulis che ti dîs! Jeve sù in pîts, parcè che cumò jo o soi stât mandât di te”. E biel ch’al fevelave cun me, o jevai in pîts dut trimant.
12 Al zontà: “No sta vê pôre, Denêl, parcè che de prime dì che tu ti sês metût a capî e a umiliâti denant dal to Diu, lis tôs peraulis a son stadis scoltadis. Jo o soi vignût in rispueste a lis tôs peraulis, 13 ma il princip dal ream di Persie mi à metûts stralencs par vincjeune dì. Però ve che Micjêl, un dai prins princips, al è vignût a dâmi une man; jo lu ài lassât ventilà, denant dal princip dal ream di Persie, 14 e o soi vignût a fâti capî ce che i sucedarà al to popul tai dîs a vignî, parcè che and è ancjemò une vision sul cont di chei dîs”. 15 E biel che mi diseve chestis robis, mi butai cu la muse par tiere, cence rivâ a dî une peraule.
16 E ve un alc, come une man di fi dal om, ch’al tocjà i miei lavris. Alore o viergei la bocje, o fevelai e i disei a di chel ch’al jere denant di me: “Signôr gno, denant de vision mi son capitadis lis dois, mi àn lassât cence nissune vigorie. 17 E cemût podaressial un servidôr dal gno signôr come me fevelâ cul gno signôr, dal moment che no ài plui nissune vigorie e ch’o soi restât cence flât?”. 18 Alore chê figure ch’e semeave un fi dal om mi tornà a tocjâ 19 e mi disè: “No sta vê pôre, om plui benvolût di ducj! La pâs cun te! Cîr di jessi fuart e plen di spirt!”. E biel che chel mi fevelave, jo mi sintii a tornâ lis fuarcis e o disei: “Ch’al feveli cence rivuart il gno Signôr, parcè che mi à dât spirt!”.
20 Mi domandà: “Sâstu parcè che o soi vignût di te? Cumò o torni a partî par combati cuintri dal princip di Persie. Jo o partìs, ma ve ch’al ven il princip de Grecie. 21 Jo però ti disarai instès ce ch’al è scrit tal libri de veretât. Nol è nissun ch’al puedi dâmi une man cuintri di lôr, dome Micjêl, il vuestri princip, ( 11,1 ) ch’al ten dûr par dâmi fuarce a mi.
Notis:
- 10,1 - Il prin mês al jere chel di Nisan, cuant che, soresere dai 14, si sacrificave la pasche.
- 10,3 - Micjêl (= cui isal come Diu?) al comparìs culì pe prime volte. Al è l’agnul incaricât di vuardâ Israel. O vin ancje un segnâl de gjerarchie dal cîl. Micjêl al è il prin di chei che ur disaran “arcagnui”.